
V. ČASŤ

I. Píšu nám z Janiny

Fran­ti­šek vyšiel z No­ir­tie­ro­vej izby takým neistým krokom a taký roz­čú­lený, že ho ľutovala i Va­len­tína.

Vil­le­fort, ktorý mohol vysloviť len niekoľko ne­sú­vis­lých slov a ušiel do svojej pracovne, o dve hodiny dostal tento list:

„Po tom, čo bolo dnes ráno odhalené, pán Noirtier de Vil­le­fort nemôže pred­po­kla­dať, že medzi jeho rodinou a rodinou pána Fran­tiška d’Épinay bolo by možné nejaké spojenie. Pánu Fran­tiš­kovi d’Épinay je hrozné myslieť na to, že pán de Vil­le­fort, ktorý sa zdal vedieť o veciach dnes roz­po­ve­da­ných, ne­pre­di­šiel ho v týchto myš­lien­kach.“

Keby tak niekto v tej chvíli bol videl sudcu, za­sia­hnu­tého týmto úderom, nebol by veril, že ho pred­ví­dal. Vil­le­fort si naozaj ne­po­mys­lel, že by sa otcova priamosť čiže drsnosť ne­za­sta­vila ani pred roz­po­ve­da­ním takej udalosti. Pán Noirtier naozaj, nemajúc ohľad na zmýš­ľa­nie svojho syna, nikdy sa nesnažil objasniť Vil­le­for­tovi tento fakt, takže on sa vždy dom­nie­val, že generál de Quesnel čiže barón d’Épinay, podľa toho, či ho chceme nazývať menom, ktoré si sám za­do­vá­žil, a či menom, ktoré mu bolo dané, zahynul vraždou, a nie čestnou smrťou v súboji.

Drsný list, ktorý dostal od mladíka, ktorého si do toho času vždy tak vážil, bol smr­teľ­ným úderom pre hrdosť človeka, akým bol Vil­le­fort.

Sotva si sadol v pracovni, vstúpila jeho žena.

Odchod Fran­tiška na apel pána No­ir­tiera prek­va­pil všetkých natoľko, že po­lo­že­nie pani de Vil­le­fort, ktorá osamela s notárom a svedkami, stávalo sa čoraz tráp­nej­ším. Tu sa pani de Vil­le­fort rozhodla odísť, ozna­mu­júc, že sa ide spýtať, čo sa stalo.

Pán de Vil­le­fort povedal jej len toľko, že pre istý rozhovor, ktorý mali pán Noirtier, pán d’Épinay a on, zmarený bol sobáš Va­len­tíny s Fran­tiš­kom.

Bolo ťažko oznámiť vec ča­ka­jú­cim; pani de Vil­le­fort, vrátiac sa do salónu, povedala len toľko, že pán Noirtier na začiatku roz­ho­voru dostal slabý záchvat porážky, a tak zmluva je na niekoľko dní odročená.

Táto zvesť, hoci bola i ne­prav­divá, po dvoch ne­šťast­ných uda­los­tiach toho istého druhu prišla tak nečakane, že po­slu­cháči pozreli na seba s údivom a odišli bez slova.

Zatiaľ Va­len­tína, šťastná, ale i zdesená, po­boz­ka­júc a zahrnúc vďakou slabého starca, ktorý jediným úderom preťal reťaz, ktorú po­kla­dala už za ne­zni­či­teľnú, prosila, aby sa smela utiahnuť do svojej izby a zotaviť sa. Noirtier dal jej pohľadom do­vo­le­nie, o ktoré prosila.

Miesto toho však, že by bola šla do svojej izby, Va­len­tína vyšla na chodbu, a otvoriac malé dvierka, vbehla do záhrady. V na­hro­ma­de­ných uda­los­tiach jej srdce ne­pres­tajne zvieral temný strach. Čakala, že sa v každej chvíli zjaví Morrel, bledý a výhražný ako lord Ra­ven­swood pri kon­trakte Lucie de Lam­mer­moor.

Bolo ozaj načase, že prišla ku plotu. Ma­xi­mi­lián, zbadajúc Fran­tiška od­chá­dza­júc z cin­to­rína v spo­loč­nosti pána de Vil­le­fort a tušiac, čo sa stane, sledoval ho; keď ho však videl vstúpiť do domu, videl ho i vyjsť stadiaľ a opäť sa tam

vrátiť s Albertom a Cháteau-Renaudom, ne­po­chy­bo­val už viacej. Vrútil sa do ohrady, pri­pra­vený na všetko a celkom istý, že Va­len­tína pribehne za ním v prvej voľnej chvíľke.

Nemýlil sa; jeho oko, pri­mknuté k doskám, ozaj zbadalo devu, ktorá bez obvyklej opatr­nosti po­náh­ľala sa rovno ku bráne. Pri prvom pohľade, ktorý na ňu vrhol, Ma­xi­mi­lián sa upokojil; pri prvom slove, ktoré povedala, strhol sa radostne.

„Sme za­chrá­není,“ povedala Va­len­tína.

„Za­chrá­není!“ opakoval Morrel, nemôžuc veriť toľkému šťastiu. „Kto nás za­chrá­nil?“

„Môj starý otecko. Ó, Morrel, majte ho veľmi radi!“

Morrel prisahal, že bude starca milovať z celého srdca svojho; mohol to urobiť bez námahy, lebo v tej chvíli ne­mi­lo­val ho ako priateľa alebo ako otca, ale zbož­ňo­val ho ako Boha.

„Ale ako sa to stalo?“ spýtal sa Morrel. „Aký zvláštny pros­trie­dok upot­re­bil?“

Va­len­tína už otvárala ústa, chtiac mu všetko povedať; po­mys­lela si však, že vo všetkom tom väzí hlboké ta­jom­stvo, ktoré patrí len jej starému otcovi.

„Neskôr vám to poviem,“ odvetila.

„Ale kedy?“

„Keď budem vašou ženou.“

Tým prešiel rozhovor na kapitolu, ktorá robila Ma­xi­mi­liána ochotným na všetko. Uznal ochotne, že musí byť spokojný s tým, čo vie, a že je toho na jeden deň dosť. Na odchod však pristal až potom, keď mu Va­len­tína sľúbila, že ju uvidí na budúci večer.

Va­len­tína sľúbila Mor­re­lovi, čo chcel. V ich očiach sa všetko zmenilo a teraz už ľahšie uverila, že si ju Ma­xi­mi­lián vezme, ako by bola uverila pred hodinou, že si ju Fran­ti­šek nevezme.

Medzitým pani de Vil­le­fort odišla k No­ir­tie­rovi.

Noirtier pozrel na ňu chmúrnym a prísnym pohľadom, akým ju obyčajne vítal.

„Pane,“ riekla pani Vil­le­for­tová, „nemusím vám ani oznámiť, že sobáš Va­len­tí­nin bol zmarený, lebo roztržka stala sa práve na tomto mieste.“

Noirtier ne­re­a­go­val.

„To však, pane, neviete,“ po­kra­čo­vala pani de Vil­le­fort, že ja som sa vždy stavala proti sobášu, ktorý sa mal usku­toč­niť proti mojej vôli.“

Noirtier pozrel na svoju nevestu ako kto čaká na vy­svet­le­nie.

„A teraz, keď je sobáš zne­mož­nený, ktorý, ako viem, budil váš odpor, pri­chá­dzam k vám s prosbou, ktorú ani pán de Vil­le­fort, ani Va­len­tína vysloviť nemôžu.“

No­ir­tie­rove oči sa spýtali, aká je to prosba.

„pri­chá­dzam vás prosiť, pane,“ po­kra­čo­vala pani de Vil­le­fort, „ako jediná, ktorá má na to právo, lebo som jediná, ktorá z toho nič mať nebudem, pri­chá­dzam vás prosiť, aby ste vrátili svojej vnučke nie svoju nák­lon­nosť, ktorú vždy mala, ale jej majetok.“

No­ir­tie­rove oči ostali na chvíľu neisté; bolo zrejmé, že pátra po prí­či­nách takého prí­ho­voru a že ich nemôže nájsť.

„Môžem dúfať, pane,“ riekla pani de Vil­le­fort, „že vaše úmysly sa zhodujú s prosbou, ktorú som vám práve pred­niesla?“

„Áno,“ odvetil Noirtier.

„Tak teda od­chá­dzam, pane, vďačná i šťastná,“ A po­zdra­viac sa pánu No­ir­tie­rovi, odišla.

Skutočne, hneď na druhý deň Noirtier dal si zavolať notára: prvý tes­ta­ment roz­tr­hali a napísali nový, v ktorom poručil celý svoj majetok Va­len­tíne s pod­mien­kou, že sa od neho nikdy neodlúči.

Niektoré osoby zo spo­loč­nosti potom vyrátali, že slečna de Vil­le­fort, dediac po mar­kí­zovi a markíze de Saint-Méran a zasa prijatá starým otcom na milosť, bude mať voľakedy tri­sto­ti­síc libier renty.

Medzitým, čo bol u Vil­le­for­tov zmarený tento sobáš, grófa de Morcerf nav­ští­vil Monte Cristo. Gróf de Morcerf, chtiac Dan­glar­sovi dokázať svoju sna­ži­vosť, obliekol si skvostnú uniformu generála-poručíka, ktorú dal ozdobiť všetkými radmi, a rozkázal za­priah­nuť svoje naj­lep­šie kone. Takto pri­pra­vený zašiel do ulice de la Chaussée-d’Antin a dal sa ohlásiť Dan­glar­sovi, ktorý bol zaujatý mesačnou uzá­vier­kou.

Od istého času nebolo radno nav­ští­viť baróna v túto chvíľu, ak niekomu záležalo na tom, aby ho zastihol v dobrej nálade.

Pri pohľade na svojho vzne­še­ného priateľa Danglars sa tiež tváril vznešene a sadol si vzpria­mene do kresla.

Morcerf, obyčajne taký upiaty, bol teraz usmie­vavý a prí­ve­tivý. Istý, že jeho reč bude mať úspech, vzdal sa dip­lo­ma­cie a zrazu siahol na jadro veci.

„Barón,“ riekol, „tu som. Dávno sa za­po­die­vame svojimi nie­kdaj­šími slovami…“

Morcerf sa nazdával, že pri týchto slovách sa rozžiari barónova tvár: jej chmúr­nosť pri­pi­so­val svojmu mlčaniu. Ale, čo bolo takmer ne­uve­ri­teľné, naopak, táto tvár na­do­budla práve výraz ešte väčšej ne­cit­nosti a chlad­nosti.

Preto Morcerf zamĺkol upro­stred vety.

„Akými slovami, pán gróf?“ spýtal sa bankár, ako by márne hľadal v duchu vy­svet­le­nie toho, čo chcel povedať generál.

„Ó, ste for­ma­lista, drahý pane,“ riekol gróf, „a pri­po­mí­nate mi, že mám zachovať všetky pravidlá obradu. Na môj‘ pravdu, veľmi dobre! Odpusťte. Mám jedného syna a prvý raz myslím na jeho ženbu, som v tom ešte len učeník; tak teda sa pod­ro­bu­jem.“

Morcerf vstal s núteným úsmevom, poklonil sa hlboko Dan­glar­sovi a riekol:

„Pán barón, mám česť prosiť vás o ruku slečny Eugenie Dan­glar­so­vej, vašej dcéry, pre svojho syna vikonta Alberta de Morcerf.“

Ale Danglars, miesto aby tieto slová prijal priaz­nivo, ako mohol od neho čakať Morcerf, stiahol obrvy, a nevyzvúc grófa, ktorý ostal stáť, aby si zasa sadol, od­po­ve­dal:

„Pán gróf, prv, ako vám odpoviem, musím si to ro­zmys­lieť.“

„Ro­zmys­lieť?“ opakoval Morcerf s rastúcim údivom. „Čo ste nemali kedy ro­zmys­lieť si to za osem rokov, čo sme o tom sobáši prvý raz hovorili?“

„Pán gróf,“ riekol Danglars, „každý deň pri­cho­dia veci, pre ktoré znova musíme roz­mýš­ľať o tom, čo sme po­kla­dali za pevne usta­no­vené.“

„Ako to?“ spýtal sa Morcerf. „Ne­ro­zu­miem, pán barón!“

„Chcem povedať, pane, že od štr­nás­tich dní nové okol­nosti…“

„Dovoľte,“ riekol Morcerf, „hráme azda komédiu?“

„Ako, komédiu?“

„Áno, vyslovme sa ka­te­go­ricky.“

„Želám si to vrele.“

„Zho­vá­rali ste sa s pánom de Monte Cristo?“

„Stretáme sa veľmi často,“ odvetil Danglars vypnúc sa, „je mojím pria­te­ľom.“

„Tak na jednej z po­sled­ných schôdzok povedali ste mu, že sa zdám vo veci tohto sobáša zá­bud­livý, ne­roz­hodný.“

„To je pravda.“

„Tak, tu som. Ako vidíte, nie som ani zá­bud­livý, ani ne­roz­hodný, lebo pri­chá­dzam vyzvať vás, aby ste splnili svoj sľub.“

Danglars ne­od­po­ve­dal.

„Ro­zmys­leli ste si to tak skoro,“ riekol Morcerf, „či ste vy­pro­vo­ko­vali moje želanie len preto, aby ste si dožičili radosť pokoriť ma?“

Danglars pochopil, že ak bude v roz­ho­vore po­kra­čo­vať tónom, akým začal, môže sa všetko pre neho skončiť ne­priaz­nivo.

„Pán gróf,“ riekol, „chápem, že máte právo byť prek­va­pený mojou zdr­žan­li­vos­ťou. Preto verte mi i vy, že ma to v prvom rade za­rmu­cuje; verte mi, že ma k nej nútia vyššie okol­nosti.“

„Hovoríte do vetra, drahý pane,“ povedal gróf, „s tým by sa azda mohol uspo­ko­jiť kto­koľ­vek. Ale gróf de Morcerf nie je kto­koľ­vek, a keď človek, ako je on, vyhľadá iného človeka a upozorní ho na daný sľub, a keď ho tento človek nedodrží, má právo žiadať, aby mu aspoň hneď bola označená riadna príčina.“

Danglars bol chabec, ale nechcel sa ním zdať; Mor­cer­fov tón sa ho dotkol.

„To, čo mi chýba, ani nie je riadna príčina.“

„Čo tým chcete povedať?“

„Že mám riadnu príčinu, ale nie je ľahko vysloviť ju.“

„Cítite však predsa,“ riekol zasa Morcerf, „že sa nemôžem uspo­ko­jiť s vaším mlčaním. Podľa všetkého jedno sa mi zdá jasné: totiž že spojenie so mnou od­mie­tate.“

„Nie, pane,“ povedal Danglars, „odkladám len svoje roz­hod­nu­tie, to je všetko.“

„Ale nemôžete si predsa myslieť, ako pred­po­kla­dám, že sa podrobím vašim vrtochom a že budem pokojne a pokorne čakať na návrat vašej lásky.“

„Tak, pán gróf, ak nemôžete čakať, robme tak, ako by našich plánov nikdy nebolo.“

Gróf si zahryzol do perí až do krvi, aby premohol výbuch, do ktorého ho hnala jeho pyšná a vznet­livá povaha. Ale pochopil, že by sa zo­smieš­nil, preto pohol sa ku dverám salónu, tu si však vec ro­zmys­lel a vrátil sa.

Mrak mu zmizol s čela a zanechal tam miesto urazenej pýchy stopu ne­ur­či­tého nepokoja.

„Hľaďte, drahý Danglars,“ povedal, „poznáme sa už toľko rokov, a preto sa máme obapolne šetriť. Vaša po­vin­nosť je vy­svet­liť mi vec, a či môžem žiadať od vás menej, ako aby som vedel, aká ne­šťastná náhoda pri­pra­vila môjho syna o nák­lon­nosť, ktorú ste oproti nemu pre­cho­vá­vali?“

„Nemám nič proti vi­kon­to­vej osobe, to je všetko, čo vám môžem povedať, pane,“ odvetil Danglars, ktorý sa zasa stával be­z­o­či­vým, vidiac, že Morcerf znova skrotol.

„Proti komu teda?“ spýtal sa roz­čú­le­ným hlasom Morcerf, ktorému obledlo čelo.

Danglars, ktorý pobadal každý z týchto prí­zna­kov, pozrel na neho pev­nej­šie ako inokedy.

„Po­ďa­kujte sa mi, že sa ne­vys­lo­vu­jem jas­nej­šie,“ riekol.

Nervózne za­chve­nie, po­chá­dza­júce akiste z pre­má­ha­ného hnevu, otriaslo Mor­cer­fom.

„Mám právo,“ povedal, veľmi sa pre­má­ha­júc, „žiadať vás o vy­svet­le­nie. Máte niečo proti madame de Morcerf? Nestačí vám môj majetok? Či azda moje náhľady, ktoré sú v rozpore s vašimi?…“

„Vôbec nič zo všetkého toho, pane,“ odvetil Danglars; „bolo by to ne­od­pus­ti­teľné, lebo, poznajúc to všetko, an­ga­žo­val som sa. Nie, ne­há­dajte ďalej, hanbím sa naozaj, že som zavinil toto skúšanie svedomia; prosím vás, nechajme to! Vyvoľme si strednú cestu: od­ro­če­nie, ktoré nie je ani roz­tr­hnu­tím, ani záväzkom. Veď, Bože môj, vec nie je taká súrna! Moja dcéra má se­dem­násť rokov, váš syn má dvad­sať­je­den. Kým budeme čakať, čas poletí ďalej, prinesie udalosti; veci, ktoré sa včera zdali chmúrne, na druhý deň zdajú sa prijasné; tak často cez deň zanikajú najk­ru­tej­šie klebety.“

„Klebety, povedali ste, pane?“ spýtal sa Morcerf, smrteľne zblednúc. „Oho­vá­rajú ma teda?“

„Pán gróf, vravím vám, ne­vys­vet­ľujme vec viacej!“

„Musím sa teda pokojne poddať tomu od­miet­nu­tiu?“

„Ktoré je pre mňa oveľa tráp­nej­šie, pane. Áno, pre mňa je tráp­nej­šie ako pre vás, lebo som pokladal spojenie s vami za poctenie, a zmarený sobáš vždy vrhá väčší tieň na nevestu ako na ženícha.“

„Dobre, pane, ne­ho­vorme už o tom,“ povedal Morcerf, a na­tiah­nuc si náruživo rukavice, vyšiel z miest­nosti.

Dan­glar­sovi prišlo na um, že Morcerf sa ne­opo­vá­žil ani raz spýtať, či Danglars odvoláva svoje slovo pre neho, Morcerfa.

Večer mal dlhú poradu s nie­koľ­kými pria­teľmi, a pán Ca­val­canti, ktorý sa ne­pres­tajne zdr­žia­val v dámskom salóne, odišiel z ban­ká­rovho domu posledný.

Na druhý deň, keď sa prebudil, Danglars si žiadal noviny, ktoré mu hneď doniesli. Odložil troje či štvoro ča­so­pi­sov a siahol za Im­par­tia­lom.

Boli to noviny, ktorých hlavným re­dak­to­rom bol Be­au­champ.

Strhol rýchlo pásku, otvoril časopis s ner­vóz­nou náh­li­vos­ťou, pohŕdavo pre­sko­čil parížsky článok, a príduc k roz­lič­ným zvestiam, zastal so zlo­my­seľ­ným úsmevom pri správe, ktorá sa začínala slovami: Píšu nám z Janiny…

„Dobre,“ riekol, pre­čí­ta­júc ju, „tento článoček o plu­kov­ní­kovi Fer­nan­dovi usporí mi akiste dať aké­koľ­vek vy­svet­le­nie pánu grófovi de Morcerf.“

Vtom, keď totiž odbilo deväť hodín ráno, prišiel Albert de Morcerf v čiernych, sta­rost­livo po­za­pí­na­ných šatách do domu na Champs-Elysées. Ne­po­kojne kráčal a hovoril úsečne.

„Pán gróf odišiel asi pred pol­ho­di­nou,“ ozna­mo­val vrátnik.

„Šiel s ním i Bap­tis­tin?“ spýtal sa Morcerf.

„Nie, pán vikont.“

„Za­vo­lajte Bap­tis­tina, chcem sa s ním zhovárať.“

Vrátnik šiel pre ko­mor­níka a o chvíľu sa s ním vrátil.

„Priateľ,“ riekol Albert, „odpusťte mi moju in­dis­krét­nosť, ale chcel som sa spýtať práve vás, či váš pán naozaj odišiel.“

„Áno, pane,“ odvetil Bap­tis­tin.

„I pre mňa?“

„Viem, s akou radosťou prijíma môj pán návštevy pána vikonta, vy­strí­hal by som sa teda vše­obecné opat­re­nia namieriť proti pánu vi­kon­tovi.“

„Máte pravdu, lebo chcem sa s ním zhovárať o vážnej veci. Myslíte, že sa vráti neskoro?“

„Nie, lebo si objednal raňajky na desiatu hodinu.“

„Dobre, prejdem sa po Champs-Elysées a o desiatej budem tu. Ak by pán gróf prišiel prv, povedzte mu, že ho prosím, aby ma počkal.“

„Ráčte sa, pane, na mňa spo­ľa­hnúť. Ne­za­bud­nem.“

Albert nechal stáť pred grófovým domom svoj kab­ri­olet a odišiel pešo. Keď išiel popri ulici des Veuves, zdalo sa mu, že poznáva grófove kone, ktoré stáli pri Gos­se­to­vej strel­nici; pri­stú­pil bližšie, a zistiac, že sú to ony, spoznal i kočiša.

„Pán gróf je v strel­nici?“ spýtal sa ho Morcerf.

„Áno, pane,“ odvetil kočiš.

Keď sa Morcerf pri­blí­žil k strel­nici, zaznelo naozaj niekoľko pra­vi­del­ných vý­stre­lov.

Vstúpil.

V záhradke stál sluha.

„Pardon,“ riekol, „či by neráčil pán vikont počkať chví­ľočku?“

„Prečo, Filip?“ spýtal sa Albert, ktorý ako riadny hosť čudoval sa prekážke, ktorú nechápal.

„Preto, lebo pán, ktorý sa teraz cvičí, robí tak vždy osamote a ne­strieľa nikdy pred nikým.“

„Ani pred vami, Filip?“

„Vidíte, pane, že som za dverami lóže.“

„A kto mu nabíja pištole?“

„Jeho sluha.“

„Núbijec?“

„Černoch.“

„Tak je.“

„Poznáte teda toho pána?“

„Idem pre neho; je to môj priateľ.“

„Ó, to je niečo iné; idem ta a oznámim mu to.“

A Filip, hnaný zve­da­vos­ťou, vstúpil do doštenej búdy. O chvíľku zjavil sa na prahu Monte Cristo.

„Odpusťte, drahý gróf, že vás až sem pre­na­sle­du­jem,“ riekol Albert, „ale poviem vám hneď, že tomu nie sú na príčine vaši ľudia, ale moja in­dis­krét­nosť. Bol som u vás, povedali mi, že ste na pre­chádzke a že sa o desiatej vrátite na raňajky. Chcel som sa tiež pre­chá­dzať do desiatej, a tu zbadal som vaše kone a váš koč.“

„Tak sa smiem tešiť nádejou, že chcete so mnou ra­ňaj­ko­vať?“

„Nie, ďakujem, teraz nejde o raňajky. Môžbyť, že budeme ne­skor­šie ra­ňaj­ko­vať, ale, hrom do toho, v škaredej spo­loč­nosti!“

„Čo mi to, do čerta, roz­prá­vate?“

„Bijem sa dnes, môj drahý.“

„Vy, a prečo?“

„Aby som sa bil, hrom do toho!“

„Áno, rozumiem, ale prečo? Veď človek sa bije pre rozličné veci, nie?“

„Pre česť.“

„Ach, to je vážna vec.“

„Taká vážna, že pri­chá­dzam prosiť vás o nejakú lás­ka­vosť.“

„Akú?“

„Aby ste boli mojim svedkom.“

„Potom je to naozaj vážna vec; ne­ho­vorme o tom tu, poďme ku mne. Ali, daj mi vody.“

Gróf si vysúkal rukávy a odišiel do malého ves­ti­bulu pred strel­ni­cou, kde si strelci obyčajne umývali ruky.

„Pán vikont, ráčte len vstúpiť,“ riekol ticho Filip, „uvidíte niečo zau­jí­mavé.“

Morcerf vstúpil. Na doske boli pri­pev­nené karty.

Zďaleka sa Mor­cer­fovi zdalo, že je to celá kartová hra, lebo tam boli karty od esa až po desiatky.

„Ach,“ zvolal Albert, „hrali ste piket?“

„Nie,“ odvetil gróf, „robil som karty.“

„Ako?“

„Áno, čo tu vidíte, sú esá a dvojky; moje guľky urobili z nich trojky, pätorky, sedmičky, osmičky, deviatky a desiatky.“

Albert pri­stú­pil bližšie.

Guľky naozaj na­hra­dili v cele presných čiarach a v cele jed­na­kých vzdia­le­nos­tiach chý­ba­júce znaky a pre­ra­zili karty na miestach, kde mali byť po­ma­ľo­vané. Idúc k doske, Morcerf okrem toho zdvihol dve alebo tri las­to­vičky, ktoré boli také ne­opatrné, že pri­lietli na dosah grófovej pištole a ktoré gróf za­stre­lil.

„Do čerta!“ hlesol Morcerf.

„Prosím vás, vikont,“ riekol Monte Cristo, utie­ra­júc si ruky uterákom, ktorý mu podal Ali, „veď niečím musím vyplniť prázdne chvíle. Ale poďte, čakám vás.“

Obidvaja si sadli do Monte Cris­tovho koča, ktorý o niekoľko minút stál pred bránou č. 30.

Monte Cristo zaviedol Morcerfa do svojej pracovne a ponúkol mu kreslo. Obidvaja si sadli.

„Tak, a teraz hovorme pokojne,“ riekol gróf.

„Vidíte, že som celkom pokojný.“

„S kým sa chcete biť?“

„S Be­au­cham­pom.“

„S pria­te­ľom?“

„Človek sa vždy bije s pria­te­ľom.“

„Ale musí mať aspoň príčinu.“

„Mám ju.“

„Čo vám urobil?“

„Vo vče­raj­ších ve­čer­ných novinách je… ale tu ich máte, čítajte.“

Albert podal Monte Cristovi noviny, v ktorých gróf čítal tieto slová:

„Píšu nám z Janiny:

Do­zve­deli sme sa až doteraz neznámy alebo ne­uve­rej­nený fakt, že hrady, chrá­niace mesto, Turkom vydal fran­cúz­sky dôs­toj­ník, ktorému paša Ali Tebelin celkom dô­ve­ro­val a ktorý sa menoval Fernand.“

„No a,“ spýtal sa Monte Cristo, „čo vás na tom po­hor­šuje?“

„Čo ma po­hor­šuje?“

„Áno. Čo vám na tom záleží, že janinské pevnosti vydal dôs­toj­ník, ktorý sa menuje Fernand.“

„Záleží mi na tom, lebo môj otec, gróf de Morcerf, má krstné meno Fernand.“

„A váš otec bol v službách Aliho pašu?“

„Totiž bojoval za slobodu Grécka. V tom väzí klebeta.“

„Tak, drahý vikont, roz­prá­vajme sa rozumne!“

„Len to si želám.“

„Povedzte mi, prosím vás, kto vie vo Fran­cúz­sku, do čerta, že dôs­toj­ník Fernand a gróf de Morcerf je tá istá osoba, a kto sa teraz stará o Janinu, ktorú dobyli, tuším, roku tisíc osemsto dvad­sia­teho tretieho?“

„V tom je práve be­z­o­či­vosť: nechali ponad to prejsť čas a teraz sa vracajú k za­bud­nu­tým uda­los­tiam, aby z nich vyvolali škandál, ktorý môže po­škvr­niť vysokú pozíciu. Tak ja, dedič otcovho mena, nechcem, aby naň padol čo len tieň po­chyb­nosti. Pošlem Be­au­cham­povi, ktorého noviny pri­niesli túto zvesť, dvoch svedkov a on ju odvolá.“

„Be­au­champ neodvolá nič.“

„Potom sa budeme biť.“

„Nie, nebudete sa biť, lebo vám odpovie, že v gréckej armáde bolo azda päť­de­siat dôs­toj­ní­kov, ktorí sa menovali Fernand.“

„Budeme sa biť i vtedy, keď mi dá túto odpoveď. Ó, chcem, aby to zmizlo… Môj otec, taký uš­ľach­tilý vojak, s takou skvelou kariérou…“

„Alebo uverejní: Máme príčinu myslieť si, že tento Fernand nemá nič spo­loč­ného s pánom grófom de Morcerf, ktorého krstné meno je tiež Fernand.“

„Ja chcem úplné a celistvé od­vo­la­nie; s týmto sa ne­us­po­ko­jím!“

„A pošlete mu svedkov?“

„Áno.“

„Zle robíte.“

„Tým chcete povedať, že mi nechcete pre­uká­zať lás­ka­vosť, o ktorú som vás prišiel prosiť.“

„Ale veď vy poznáte môj náhľad na súboj; priznal som sa vám k nemu v Ríme, pamätáte sa?“

„Jednako však našiel som vás dnes, drahý gróf, len pred chvíľou, pri práci, ktorá s týmto náhľadom slabo súhlasí.“

„Viete, to preto, drahý priateľ, lebo človek nesmie byť nikdy ex­klu­zívny. Keď žije s bláznami, musí sa tiež učiť šia­len­stvám. Nejaký pochabý človek, ktorý nebude mať o nič zá­klad­nej­šie príčiny pre škriepku so mnou, ako máte vy v spore s Be­au­cham­pom, každú chvíľu ma môže vyhľadať pre nejakú hlúposť, alebo mi poslať dvoch svedkov, alebo ma uraziť pred ve­rej­nos­ťou: no a potom bude predsa treba toho blázna zabiť.“

„Pri­púš­ťate teda možnosť, že by ste sa i vy bili?“

„To si myslím!“

„Prečo teda chcete, aby som sa ja nebil?“

„Ne­ho­vo­rím, aby ste sa nebili, hovorím len, že súboj je vážna vec, ktorú si treba ro­zmys­lieť.“

„A či on roz­mýš­ľal prv, ako urazil môjho otca?“

„Ak sa prizná, že ne­roz­mýš­ľal, netreba sa na neho hnevať.“

„Ó, drahý gróf, ste pri­zho­vie­vavý!“

„Vy ste zase pri­prísny. Hľaďte, povedzme… po­čú­vajte dobre, hovorím: povedzme… ale ne­hne­vajte sa preto, čo vám poviem.“

„Počúvam.“

„Povedzme, že uve­rej­nená zvesť je pravdivá..

„Syn nesmie pri­pus­tiť podobnú možnosť o cti svojho otca.“

„Ech, Bože môj, žijeme v časoch, keď možno všeličo pri­pus­tiť!“

„To je práve chyba čias.“

„Chcete ju napraviť?“

„Áno, tam, kde sa týka mňa.“

„Bože môj, drahý priateľ, vy ste ne­smierne prísny človek.“

„Už som raz taký.“

„Ste ne­prí­stupný dobrým radám?“

„Nie, ak pochodia od dobrého priateľa.“

„Myslíte, že som ním?“

„Áno.“

„Tak prv, ako pošlete svedkov Be­au­cham­povi, in­for­mujte sa.“

„U koho?“

„Nuž na­prí­klad hoci u Haydée.“

„Mám do toho zamotať ženu? Čo môže ona?“

„Povedať, že váš otec nemá nijakú účasť na porážke a smrti jej otca, alebo by vám mohla tú okolnosť objasniť, keby váš otec mal náhodou ne­šťas­tie…“

„Povedal som vám už, drahý gróf, že nemôžem pri­pus­tiť takéto pred­po­kla­da­nie.“

„Za­vr­hu­jete teda ten pros­trie­dok?“

„Za­vr­hu­jem ho.“

„Rozhodne?“

„Rozhodne.“

„Dám vám poslednú radu.“

„Dobre, ale poslednú.“

„Nechcete ju?“

„Ba prosím vás o ňu.“

„Ne­po­sie­lajte Be­au­cham­povi svedkov.“

„Ako?“

„Choďte k nemu sám.“

„To je proti zvykom.“

„Vaša vec nie je oby­čaj­nou vecou.“

„A prečo mám k nemu ísť sám?“

„Lebo tak ostane vec medzi vami a Be­au­cham­pom.“

„Vy­svet­lite mi to jas­nej­šie.“

„Isteže: ak bude chcieť Be­au­champ odvolať, musíte mu pri­riek­nuť zásluhu dobrej vôle, od­vo­la­nie preto nebude menej cenné; ak však zavrhne, ešte vždy bude dosť času zasvätiť do ta­jom­stva dvoch cu­dzin­cov.“

„Nebudú to dvaja cudzinci, budú to pria­te­lia.“

„Dnešní pria­te­lia sú zaj­traj­šími ne­pria­teľmi.“

„Ó! Na­prí­klad?“

„Na­prí­klad Be­au­champ.“

„Teda…“

„Radím vám opatr­nosť.“

„Teda myslíte, že mám ísť k Be­au­cham­povi?“

„Áno.“

„Sám?“

„Sám. Ak chceme niečo do­siah­nuť od ľudskej sa­mo­ľú­bosti, musíme tú sa­mo­ľú­bosť ušetriť i od tieňa utrpenia.“

„Myslím, že máte pravdu.“

„Na ne­šťas­tie.“

„Pôjdem ta sám.“

„Choďte, ale urobili by ste ešte lepšie, keby ste tam nešli vôbec.“

„To nie je možné.“

„Urobte teda tak; je to predsa lepšie ako to, čo ste chceli urobiť prv.“

„Ale keby tak, pri všetkej mojej obo­zret­nosti, pri všetkých mojich ohľadoch, musel byť súboj, boli by ste mi svedkom?“

„Môj drahý vikont,“ odvetil Monte Cristo s ne­smier­nou váž­nos­ťou, „veď ste pred časom videli, že som za vás urobil všetko, čo som mohol, ale lás­ka­vosť, o ktorú ma prosíte, vymkýna sa z kruhu tých, ktoré vám môžem pre­uká­zať.“

„Prečo?“

„Azda sa to raz dozviete.“

„Zatiaľ však?…“

„Prosím vás, hľaďte na svoje ta­jom­stvo.“

„Dobre. Požiadam teda Fran­tiška a Cháteau-Renauda.“

„Po­žia­dajte Fran­tiška a Cháteau-Renauda – nič lepšie nemôžete urobiť.“

„Ale ak sa budem biť, dáte mi predsa malú príučku v šer­mo­vaní a v strie­ľaní?“

„Nie, ani to nie je možné.“

„Ale ste vy divný človek! Nechcete teda s tým mať nič?“

„Naskrze nič.“

„Ne­ho­vorme teda už o tom viacej. Zbohom, gróf!“

„Zbohom, vikont!“

Morcerf vzal svoj klobúk a odišiel. Pred bránou našiel svoj kab­ri­olet, a podľa možnosti premôžuc svoj hnev, dal sa zaviezť k Be­au­cham­povi; Be­au­champ bol v redakcii svojich novín.

Albert dal sa od­pre­va­diť do redakcie. Be­au­champ bol v tmavom a za­prá­še­nom kabinete, aké bývajú pracovne ča­so­pi­sov.

Ohlásili mu Alberta de Morcerf. Dal si dva razy opakovať ohlá­se­nie; potom, nemôžuc tomu ešte stále veriť, zvolal:

„Vstúpte!“

Albert vošiel. Be­an­champ vykríkol, vidiac priateľa pre­kra­čo­vať hromady papiera a šliapať zle vy­cvi­če­nou nohou po novinách všetkých veľkostí, ktoré po­krý­vali nie parkety, ale červené dlaždice jeho pracovne.

„Tadiaľto, tadiaľto, môj drahý Albert,“ riekol, po­dá­va­júc mla­dí­kovi ruku. „Do čerta, čo vás vedie ku mne? Za­blú­dili ste ako Janko Palček, alebo prosto idete požiadať o raňajky? Prosím vás, nájdite si nejakú stoličku; tam, hľa, stojí akási pri tom gerániu, ktorý ma jedine upo­zor­ňuje, že sú na svete aj iné listy ako pa­pie­rové.“

„Be­au­champ,“ riekol Albert, „chcem sa s vami zhovárať o vašom denníku.“

„Vy, Morcerf? A čo si žiadate?“

„Žiadam si opravu.“

„Vy, opravu? A akú, Albert? Ale veď si sadnite.“

„Ďakujem,“ odvetil Albert a ľahko pokynul hlavou.

„Vy­svet­lite mi vec.“

„Opravu zvesti, ktorá sa týka cti jedného z členov mojej rodiny.“

„Ale choďte!“ zvolal Be­au­champ, prek­va­pený. „Akej zvesti? Veď je to nie možné!“

„Zvesti, ktorú vám zaslali z Janiny.“

„Z Janiny?“

„Áno, z Janiny. Naozaj, tvárite sa, ako by ste nevedeli, prečo som prišiel.“

„Na moju česť! Baptiste! Vče­raj­šie noviny!“ zvolal Be­au­champ.

„Je to zbytočné, nesiem vám svoje.“

Be­au­champ čítal vždy hlas­nej­šie: „Píšu nám z Janiny“ atď. atď.

„Uznáte, že je to vážna vec,“ riekol Morcerf, keď Be­au­champ dokončil čítanie.

„Ten dôs­toj­ník je váš príbuzný?“ spýtal sa novinár.

„Áno,“ riekol Albert, zapýriac sa.

„Tak dobre, čo mám urobiť, aby som vám vyhovel?“ spýtal sa mierne Be­au­champ.

„Chcel by som, môj drahý Be­au­champ, aby ste tú zvesť odvolali.“

Be­au­champ pozeral na Alberta s po­zor­nos­ťou, ktorá pre­ja­vo­vala uistenie veľkej ochoty.

„Nuž,“ riekol, „to nám za­prí­činí dlhé vy­jed­ná­va­nie, lebo od­vo­la­nie nejakej zvesti je vždy ťažká vec. Sadnite si; prečítam si znova tie tri či štyri riadky.“

Albert si sadol a Be­au­champ znova prečítal pria­te­ľom in­kri­mo­vané riadky s väčšou po­zor­nos­ťou ako prvý raz.

„Nuž dobre, vidíte predsa,“ riekol Albert pevne, ba drsne, „vo vašich novinách bol na­pad­nutý niekto z mojej rodiny a ja chcem od­vo­la­nie.“

„Vy… chcete…“

„Áno, ja chcem!“

„Dovoľte, aby som vám smel povedať, že naskrze nie ste par­la­men­tá­rom, drahý vikont.“

„Nechcem ním byť,“ odvetil mladík vstanúc, „chcem od­vo­la­nie zvesti, ktorú ste včera uve­rej­nili, a do­siah­nem ho. Ste mojím pria­te­ľom,“ po­kra­čo­val Albert, stís­ka­júc pery, keď videl, že Be­au­champ po­hŕd­livo začína dvíhať hlavu, „ste mojím pria­te­ľom, dúfam teda, že ma dosť dobre poznáte, aby ste mohli pochopiť, že v daných okol­nos­tiach som ne­ú­stupný.“

„Ak som vaším pria­te­ľom, Morcerf, vaše slová, ktoré ste mi práve teraz povedali, zavinia, že na to zabudnem… Ale, hľaďte, ne­hne­vajme sa, alebo ne­hne­vajme sa ešte… vy ste ne­po­kojný, po­dráž­dený, bodnutý… hľaďte, z vašich prí­buz­ných kto je ten Fernand?“

„Je to prosto môj otec,“ riekol Albert; „pán Fernand Mondego, gróf de Morcerf, starý vojak, ktorý videl dvadsať bitiek a ktorého uš­ľach­tilé rany mali by teraz byť pokryté špinavým po­u­lič­ným blatom?!“

„To je váš otec?“ riekol Be­au­champ. „Potom je to niečo cele iné; chápem vaše roz­hor­če­nie, drahý Albert… Pre­čí­tajme si to ešte raz.“

A znova si prečítal zvesť, dávajúc teraz sta­rost­livo pozor na každé slovo.

„Ale z čoho usu­dzu­jete v tomto článku, že Fernand je váš otec?“ spýtal sa Be­au­champ.

„Z ničoho, viem to dobre, ale iní to uvidia. A preto chcem, aby bola zvesť de­men­to­vaná.“

Pri slove chcem Be­au­champ pozrel na Alberta a sklopil hneď oči, za­mys­liac sa na chvíľu.

„Všakver, Be­au­champ, vy ju viete de­men­to­vať?“ riekol Morcerf s rastúcim, ale ešte vždy opa­no­va­ným hnevom.

„Áno,“ odvetil Be­au­champ.

„Výborne!“ zvolal Albert.

„Ale len keď sa pre­sved­čím, že zvesť je ne­prav­divá.“

„Ako?“

„Áno, vec je hodno objasniť, a ja ju objasním.“

„Ale čo chcete v tom ob­jas­ňo­vať, pane?“ spýtal sa Albert, stratiac cele rov­no­váhu. „Ak neveríte, že to bol môj otec, povedzte mi to hneď; ak veríte, že to bol on, označte mi príčinu vášho pre­sved­če­nia.“

Be­au­champ pozeral na Alberta s obvyklým úsmevom, ktorý vedel hrať v od­tien­koch všetkých ná­ru­ži­vostí. Potom od­po­ve­dal:

„Pane, keď si teda žiadate, aby som vás tak oslovil, ak ste ma prišli žiadať o ozna­če­nie príčiny, mali ste to povedať hneď a nemali ste hovoriť o pria­teľ­stve a iných zby­toč­ných veciach, ktoré tu musíme už pol hodiny počúvať. V bu­dúc­nosti teda budeme rokovať na tomto základe!“

„Áno, ak tú hanebnú klebetu ne­od­vo­láte!“

„Prepáčte na chvíľu! Nijaké vyhrážky, pán Albert Mondego, vikont de Morcerf! Ne­zne­siem ich ani od svojich ne­pria­te­ľov, tým menej od pria­te­ľov. Chcete teda, aby som de­men­to­val zvesť o plu­kov­ní­kovi Fer­nan­dovi, zvesť, na ktorej, na moju česť, nemám podiel?“

„Áno, chcem to!“ riekol Albert, ktorý začal tratiť hlavu.

„Inak sa budeme biť?“ po­kra­čo­val Be­au­champ s takým pokojom ako prv.

„Áno,“ odvetil Albert zo­sil­ne­ným hlasom.

„Tak, tu je moja odpoveď, drahý pane,“ riekol Be­au­champ: „tú zvesť som ne­uve­rej­nil ja, nevedel som o nej; vy však svojím po­kra­čo­va­ním obrátili ste na ňu moju po­zor­nosť; upútala ma a ostane ne­zme­nená, kým ju nejaká opráv­nená osoba ne­vy­vráti alebo ne­po­tvrdí.“

„Pane,“ riekol Albert vstanúc, „budem teda mať česť poslať vám svedkov; do­ho­vo­ríte sa s nimi o mieste a zbra­niach.“

„Veľmi dobre, drahý pane.“

„Ak sa vám páči, dnes večer alebo naj­ne­skor­šie zajtra ráno sa stret­neme.“

„Nie, nie! Budem na mieste, keď to bude potrebné, a podľa mojej mienky – mám právo ju vysloviť, lebo som bol na to vyzvaný – podľa môjho náhľadu chvíľa ešte neprišla. Viem, že mečom narábať viete veľmi dobre, ja narábam ním obstojne; viem, že z troch vý­stre­lov trafíte tri razy do čierneho, asi tak ako ja; viem, že súboj medzi mnou a vami bude súboj vážny, pretože vy ste smelý a ja – tiež. Nechcem sa teda vystaviť ne­bez­pe­čen­stvu zabiť vás alebo dať sa vami zabiť bez príčiny. Teraz je na mne rad spýtať sa, a to ka-te-go-ri-cky: natoľko vám záleží na tom odvolaní, že by ste ma zabili, kedy som to neurobil, hoci som vám povedal, hoci opakujem, hoci vás na svoju česť ubez­pe­ču­jem, že som tú zvesť nepoznal, hoci napokon nikto, okrem nejakého dona Jafeta, ako ste vy, nemôže tušiť pod menom Fernand pána grófa de Morcerf?“

„Trvám na tom ne­och­vejne.“

„Tak, drahý pane, súhlasím s tým biť sa s vami, ale chcem troj­týž­dňovú lehotu. Po troch týždňoch som ochotný povedať vám: Áno, zvesť je ne­prav­divá, de­men­tu­jem ju, alebo: Áno, zvesť je pravdivá. Vytasím meč, alebo vy­tiah­nem pištole, ako si budete želať.“

„Tri týždne!“ zvolal Albert. „Tri týždne sú tri storočia, v nich som zne­uc­tený!“

„Keby ste boli ostali mojím pria­te­ľom, povedal by som vám: Priateľ môj, tr­pez­li­vosť! Ale vy ste sa stali mojím ne­pria­te­ľom, hovorím vám teda: Pane, čo mi na tom záleží?“

„Nedbám teda, o tri týždne,“ riekol Morcerf. „Ale pa­mä­tajte si, že po troch týždňoch vám už nepomôže ani lehota, ani vý­ho­vorka…“

„Pán Albert de Morcerf!“ riekol Be­au­champ, tiež vstanúc. „Môžem vás oblokom vyhodiť až o tri týždne, totiž o dvad­sať­je­den dní, a vy až potom budete mať právo rozťať ma mečom. Dnes je dvad­sia­teho de­via­teho augusta, teda dvad­sia­teho prvého sep­tem­bra. Do toho času, verte mi, je to rada gen­tle­mana, ktorú vám dávam: odpusťme si štekanie dvoch od seba na vzdia­le­nosť za­re­ťa­ze­ných psov.“

A Be­au­champ, vážne po­zdra­viac mladého človeka, obrátil sa mu chrbtom a odišiel do tla­čiarne.

Albert sa pomstil na hŕbe novín, ktoré roz­há­dzal, udie­ra­júc do nich palicou; potom odišiel, dva či tri razy obzrúc sa na dvere tla­čiarne.

Albert, šľahajúc palicou do predku svojho kab­ri­oleta, keď už predtým utrýznil nevinný novinový papier, ktorý naskrze nebol príčinou jeho nezdaru, križujúc bulvár, zbadal Morrela, ktorý veselými očami hľadel do sveta, a hom­pá­ľa­júc rukami, pre­cho­dil popri čínskom kúpeli, idúc od brány sv. Martina smerom k Ma­de­laine.

„Ach!“ zvolal s po­vzdy­chom. „Hľa, šťastný človek!“

Albert sa náhodou nemýlil.


II. Limonáda

Naozaj, Morrel bol veľmi šťastný.

Práve pre neho poslal pán Noirtier a on sa tak ponáhľal, aby sa dozvedel prečo, že si ani nenajal koč, spo­lie­ha­júc sa väčšmi na vlastné nohy, ako na nohy fiak­ris­tovho koňa. Zanechal v behu ulicu Meslay a zamieril k pred­mes­tiu Saint-Honoré. Morrel sa ponáhľal gym­nas­tic­kým krokom a chudák Barrois, nakoľko stačil, za ním. Morrel bol opojený láskou. Barrois sa zachodil od veľkej ho­rú­čosti. Títo dvaja muži, medzi ktorými bol taký veľký vekový rozdiel, podobali sa dvom odvesnám tro­j­u­hol­níka, ktoré, vzdia­lené pri prepone, stýkajú sa vo vrchole.

Vrcholom bol Noirtier, ktorý poslal pre Morrela s odkazom, aby sa ponáhľal, ktorý odkaz, na veľké zú­fals­tvo Barroisa, Morrel usku­toč­ňo­val doslovne.

Keď prišiel k cieľu, Morrel nebol ani za­dych­čaný: láska má krídla; Barrois však, ktorý už dávno nebol zaľúbený, bol celý spotený.

Starý sluha vpustil Morrela oso­bit­nými dverami a zamkol dvere kabinetu, a skoro zatým po par­ke­tách šuštiace šaty ozna­mo­vali návštevu Va­len­tíny.

Va­len­tína bola čarovná v smú­toč­nom odeve. Bol to taký utešený sen, že Morrel by sa bol obišiel i bez roz­ho­voru s No­ir­tie­rom. Ale kreslo starcovo skoro za­hr­ko­talo na par­ke­tách, a on sa zjavil.

Noirtier prijal s láskavým pohľadom vďaku, ktorou ho obsypal Morrel za ne­oča­ká­vané za­sia­hnu­tie, ktoré ich za­chrá­nilo, Va­len­tínu i jeho, od zú­fa­losti. Po novej lás­ka­vosti, ktorej sa mu ušlo, Morrel pozrel s oča­ká­va­ním na mladú devu, ktorá bo­jaz­livo sedela ďaleko od neho, čakajúc, kým bude musieť pre­ho­vo­riť.

Pozrel na ňu i Noirtier.

„Musím teda povedať, čo ste mi kázali?“ spýtala sa.

„Áno,“ pri­sved­čil Noirtier.

„Pán Morrel,“ riekla Va­len­tína mla­dí­kovi, ktorý z nej ne­spus­til ani na chvíľu žiariace oči, „starý otecko Noirtier chcel vám zveriť tisíc roz­lič­ných vecí, ktoré mi povedal za tri dni. Dnes poslal pre mňa, aby som vám ich opa­ko­vala. Vyvolil si ma za tl­moč­níčku, preto vám ich poviem, ne­zme­niac ani len jediné slovo.“

„Ó, počúvam veľmi ne­tr­pez­livo,“ odvetil mladík, „hovorte, slečna, hovorte!“

Va­len­tína sklopila oči; Morrel to pokladal za sladké znamenie. Va­len­tína bola slabá len v šťastí.

„Starý otecko chce odísť z tohto domu,“ riekla. „Barrois hľadá pre neho pri­me­raný byt.“

„Ale vy, slečna,“ riekol Morrel, „ktorá ste pánu No­ir­tie­rovi taká drahá a ne­po­strá­da­teľná?“

„Ja,“ odvetila deva, „ne­opus­tím nikdy starého otecka, o tom sme sa už do­ho­vo­rili. Môj byt bude vedľa jeho bytu. Lebo alebo dostanem od pána de Vil­le­fort do­vo­le­nie bývať so starým oteckom No­ir­tie­rom, alebo mi ho odoprie; v prvom prípade od­sťa­hu­jem sa hneď, v druhom počkám, kým budem plnoletá, čo sa stane o desať mesiacov. Potom budem slobodná, ma­jet­kovo ne­zá­vislá a. ..“

„A?…“ spýtal sa Morrel.

„A s do­vo­le­ním starého otecka splním sľub, ktorý som vám dala.“

Va­len­tína povedala posledné slová tak ticho, že by ich Mortel nebol zachytil, keby ju nebol tak napäto počúval.

„Bola to vaša myš­lienka, ktorú som teraz vy­slo­vila?“ po­kra­čo­vala Va­len­tína, obrátiac sa k No­ir­tie­rovi.

„Áno,“ pri­sved­čil starec.

„Keď budem pri starom oteckovi,“ hovorila ďalej Va­len­tína, „pán Morrel ma bude môcť nav­šte­vo­vať v spo­loč­nosti tohto dobrého a vzne­še­ného ochrancu. Ak sa zväzok, ktorý naše azda nevedomé alebo rozmarné srdcia začali spriadať, dokáže dosť pevný a ak bude zárukou nášho budúceho šťastia (hovorí sa, žiaľ, že srdcia, ktoré vzbĺkli pod vplyvom prekážok, v bez­peč­nosti chladnú), potom ma môže pán Morrel požiadať o ruku, budem ho čakať.“

„Ó,“ zvolal Morrel, majúc po­ku­še­nie po­kľak­núť pred starcom ako pred Bohom, pred Va­len­tí­nou ako pred anjelom, „ó, aké dobro som len urobil v živote, že som zahrnutý toľkým šťastím?“

„Až do toho času,“ po­kra­čo­vala deva zvučným, prísnym hlasom, „budeme hľadieť na spo­lo­čen­ské predpisy a vôľu rodičov, ak nás tá vôľa nebude chcieť odlúčiť navždy. Slovom, a opakujem to slovo, lebo zahrnuje všetko: počkáme.“

„Prisahám vám, pane,“ riekol Morrel, „že obeť, ktorú odo mňa žiada to slovo, pri­ne­siem s od­rie­ka­ním, ale šťastný.“

„Teda už nijakú ne­opat­rosť, priateľ môj,“ riekla Va­len­tína s pohľadom, ktorý vlieval sladkosť do Ma­xi­mi­liá­novho srdca; „ne­kom­pro­mi­tujte tú, ktorá od dneška pokladá za svoje určenie nosiť vaše meno čisto a dôstojne.“

Morrel si pritisol ruku na srdce.

Noirtier pozeral na obidvoch nežným pohľadom. Barrois, ktorý ostal v pozadí ako človek, pred ktorým netreba nič tajiť, usmieval sa, utie­ra­júc si veľké kropaje, ktoré mu stekali po plešivom čele.

„Ach, Bože môj,“ zvolala Va­len­tína, „dobrému Bar­ro­isovi je tak horúco!“

„To preto, že som tak utekal, slečna,“ odvetil Barrois, „ale pán Morrel, to musím uznať, utekal ešte väčšmi ako ja.“

Noirtier ukázal pohľadom na tácňu, na ktorej stála fľaša limonády a pohár. Koľko z fľaše odbudlo, to pred pol­ho­di­nou vypil Noirtier.

„Tu máš, Barrois,“ riekla deva, „vezmi si to; vidím, že nemôžeš spustiť oči z načatej fľaše.“

„Naozaj, slečna,“ povedal Barrois, „mriem od smädu, a rád by som vypiť na vaše zdravie fľašu limonády.“

„Vypi teda,“ riekla Va­len­tína, „a hneď sa zasa vráť.“

Barrois odniesol tácňu, a sotva bol na chodbe, bolo vidno cez dvere, ktoré zabudol zavrieť, ako kloní nazad hlavu a vy­prázd­ňuje pohár, ktorý mu naplnila Va­len­tína.

Va­len­tína a Morrel lúčili sa v prí­to­mosti No­ir­tiera, keď zrazu na scho­dišti Vil­le­for­tov­cov zaznel zvonec.

Bolo to znamenie návštevy.

Va­len­tína pozrela na hodiny.

„Je poludnie,“ riekla, „a dnes je sobota. Starý otecko, to bude akiste lekár.“

I Noirtier naznačil, že to bude naozaj on.

„Príde sem, pán Morrel musí teda odísť, však, starý otecko?“

„Áno,“ súhlasil starec.

„Barrois!“ zavolala Va­len­tína. „Barrois, poďte sem!“ »

Ozval sa hlas starého sluhu:

„Už idem, slečna!“

„Barrois vás od­pre­vadí až ku dverám,“ riekla Va­len­tína Mor­re­lovi. „A teraz pa­mä­tajte si jednu vec, pán dôs­toj­ník, že vám totiž starý otecko kladie na srdce, aby ste ne­po­du­jali nič, čo by mohlo ohroziť naše šťastie.“

„Sľúbil som, že budem čakať,“ odvetil Morrel, „počkám teda.“

Vtom vstúpil Barrois.

„Kto to zvonil?“ spýtala sa Va­len­tína.

„Pán doktor d’Avrigny,“ odvetil Barrois, potočiac sa.

„Čo vám je, Barrois?“ spýtala sa Va­len­tína.

Starec ne­od­po­ve­dal; hľadel vy­treš­tene na svojho pána a jeho kŕčovite zovretá ruka hľadala nejakú oporu, aby sa udržal na nohách.

„Veď spadne!“ zvolal Morrel.

Naozaj, triaška, ktorá za­chvá­tila Barroisa, sa vzmáhala; črty tváre, zo­hyz­dené kŕ­čo­vi­tým šklbaním lícnych svalov, pre­zrá­dzali ne­smierne prudký nervový záchvat.

Noirtier, vidiac, ako veľmi sa Barrois zmenil, zbystril svoje pohľady, v ktorých jasne a dojímavo sa od­zr­kad­ľo­valo všetko roz­čú­le­nie, ktoré zmietalo vnútrom tohto človeka.

Barrois urobil niekoľko krokov ku svojmu pánovi.

„Ach, Bože môj, môj zvr­cho­vaný Bože,“ riekol, „čo sa mi len stalo?… Cítim bolesti. .. nevidím už dobre. V mozgu mi pára tisíc ohnivých ihiel. Ó, ne­do­tý­kajte sa ma, ne­do­tý­kajte sa ma!“

Naozaj, oči mu začali vy­stu­po­vať z jamôk, hlava mu klesla nazad a ostatné telo tuhlo.

Va­len­tína vykríkla od úžasu; Morrel ju vzal do náručia, ako by ju chcel chrániť od ne­zná­meho ne­bez­pe­čen­stva.

„Pán d’Avrigny!“ volala Va­len­tína hlasom, ktorý jej ťažko vychodil z hrdla. „Pomoc! Sem, k nám!“

Barrois sa obrátil, urobil tri kroky nazad, potkol sa a klesol k No­ir­tie­ro­vým nohám, na ktorého kolená položil ruku, volajúc:

„Môj pane, môj dobrý pane!“

Vo chvíli zjavil sa na prahu izby pán de Vil­le­fort, dovolaný krikom.

Morrel pustil napoly zamdlenú Va­len­tínu, a od­sko­čiac, vtlačil sa do kúta izby, kde takmer zmizol za záclonou.

Bledý, ako by bol videl pred sebou vztýčiť sa hada, hľadel zľa­do­ve­ným zrakom na ne­šťast­níka, ktorý sa boril so smrťou.

No­ir­tiera spa­ľo­vala ne­tr­pez­li­vosť a hrôza; jeho duša letela na pomoc úbohému starcovi, skôr pria­te­ľovi ako sluhovi. Desný zápas života a smrti zračil sa na jeho čele na­bie­ha­ním ciev a okolo očú v sťa­ho­vaní nie­koľ­kých ne­odum­re­tých svalov.

Barrois, so zmenenou tvárou, s očami krvou pod­be­hnu­tými, nazad vypätým krkom, ležal na dlážke, bijúc o ňu obidvoma rukami, a nohy mal tak kŕčovito napnuté, že azda by sa boli skôr zlomili, ako zohli.

Od­dy­cho­val bolestne a na perách sa mu zjavila ľahká pena.

Vil­le­for­tove oči na chvíľu upreli sa strmo na výjav, ktorý upútal jeho zrak hneď, keď vstúpil do izby.

Morrela nezbadal.

Po chvíľke nemého po­zo­ro­va­nia, cez ktoré bolo vidieť, ako mu bledne tvár a dúpnejú vlasy, zvolal, vrhnúc sa ku dverám:

„Doktor, doktor! Poďte, poďte!“

„Madame, madame!“ volala Va­len­tína na svoju macochu, vybehnúc na schody. „Poďte, poďte sem rýchlo a doneste flakón s an­glic­kou soľou!“

„Čo sa stalo?“ spýtal sa tlmený, kovový hlas pani Vil­le­for­to­vej.

„Ó, poďte, poďte sem!“

„Kde je doktor?“ volal Vil­le­fort. „Kde je?“

Pani de Vil­le­fort zvoľna zo­stú­pila; bolo počuť pod jej krokom praskať parkety. V jednej ruke držala vrec­kovku, ktorou si utierala tvár, v druhej flakón s an­glic­kou soľou.

Keď vstúpila do dverí, prvý pohľad vrhla na No­ir­tiera, ktorého tvár, okrem veľmi po­cho­pi­teľ­ného vzru­še­nia v takých okol­nos­tiach, svedčila o ne­zme­ne­nom zdra­vot­nom stave. Jej druhý pohľad padol na umie­ra­jú­ceho.

Zbledla a jej pohľad, ak možno tak povedať, skočil zo sluhu na pána.

„Ale, preboha, madame, kde je doktor? Vošiel k vám. Veď vidíte, že je to porážka; ak mu pustí žilu, bude za­chrá­nený.“

„Zjedol niečo pred krátkym časom?“ spýtala sa pani de Vil­le­fort, vy­hý­ba­júc odpovedi.

„Madame,“ od­po­ve­dala Va­len­tína, „ne­ra­ňaj­ko­val, ale ráno sa nachodil, za­ob­sta­rá­va­júc vec, ktorou ho poveril starý otecko. Po návrate vypil fľašu limonády.“

„Ach,“ riekla pani de Vil­le­fort, „prečo nie víno? Limonáda je ne­bez­pečná.“

„Mali sme poruke limonádu vo fľaši starého otecka. Chudák Barrois bol smädný a vypil, čo našiel.“

Pani de Vil­le­fort sa zachvela. Noirtier hľadel na ňu hlbokým pohľadom.

„Má taký krátky krk,“ povedala.

„Madame,“ riekol Vil­le­fort, „spytujem sa vás, kde je pán d’Avrigny; od­po­ve­dajte, preboha!“

„Je v Edu­ar­do­vej izbe. Eduard je trochu pre­cho­rený,“ odvetila pani de Vil­le­fort, nemôžuc sa už naskrze vyhnúť odpovedi.

Vil­le­fort vybehol na schody, chtiac priviesť doktora.

„Tu máte,“ riekla mladá žena, po­dá­va­júc Va­len­tíne flakón. „Doktor mu akiste pustí žilu; idem hore, lebo nemôžem hľadieť na krv.“

A šla za svojim mužom.

Morrel vystúpil z tmavého kúta, kde sa bol skryl a kde si ho pre veľké roz­čú­le­nie nikto nevšímal.

„Odíďte rýchlo, Ma­xi­mi­lán,“ riekla mu Va­len­tína, „a počkajte, kým vás zavolám. Choďte.“

Morrel sa spýtal pohľadom No­ir­tiera. Noirtier, za­cho­va­júc si takmer úplnú chlad­no­krv­nosť, dal znak, že áno.

Ma­xi­mi­lán pritisol Va­len­tí­ninu ruku na svoje srdce a odišiel bočnou chodbou.

Druhými dverami súčasne vstúpili Vil­le­fort a doktor.

Barrois zas začal pri­cho­diť k sebe: kríza prešla, vracala sa mu plačlivá reč a zdvihol sa na koleno.

D’Avrigny a Vil­le­fort zaniesli Barroisa na pohovku.

„Čo roz­ká­žete, doktor?“ spýtal sa Vil­le­fort.

„Nech mi donesú vodu a éter. Máte ho doma?“

„Áno.“

„A pošlite rýchlo pre ter­pen­tí­nový olej a pre vracadlo.“

„Po­náh­ľajte sa!“ roz­ka­zo­val Vil­le­fort.

„A teraz nech všetci odídu!“

„Ja tiež?“ spýtala sa roz­pa­čito Va­len­tína.

„Áno, slečna, vy pre­dov­šet­kým,“ odvetil drsne lekár.

Va­len­tína pozrela s údivom na pána d’Avrigny, bozkala pána No­ir­tiera na čelo a odišla.

Doktor za ňou zavrel dvere so za­mra­če­nou tvárou.

„Hľaďte, hľaďte, doktor, prichodí k sebe; bol to len nepatrný záchvat.“

Pán d’Avrigny sa chmúrne usmial.

„Ako vám je, Barrois?“ spýtal sa lekár.

„Trochu lepšie, pane.“

„Môžete vypiť tento pohár vody s éterom?“

„Opro­bu­jem, ale ne­do­tý­kajte sa ma.“

„Prečo?“

„Pretože sa mi vidí, keby ste sa ma dotkli čo len končekom prsta, dostal by som záchvat znova.“

„Pite!“

Barrois vzal pohár, pod­nie­sol ho k obe­la­se­ným perám a vy­práz­dnil ho do po­lo­vičky.

„Kde vás bolí?“ spýtal sa lekár.

„Všade; cítim sa tak, ako by som mal hrozné kŕče.“

„Marí sa vám v očiach?“

„Áno.“

„Hučí vám v ušiach?“

„Hrozne.“

„Kedy vás to schytilo?“

„Teraz, pred chvíľou.“

„Zrazu?“

„Ako blesk.“

„Včera nič? Pred­vče­rom nič?“

„Nič.“

„Nijaká zma­lát­ne­nosť, ťažoba v tele?“

„Nie.“

„Čo ste jedli dnes?“

„Nič som nejedol, vypil som len pohár pánovej limonády, nič viac.“

A Barrois pokynul hlavou na No­ir­tiera, ktorý, spo­čí­va­júc ne­po­hnute v kresle, po­zo­ro­val hrozný výjav, ne­strá­ca­júc z neho ani pohyb, ani slovo.

„Kde je tá limonáda?“ spýtal sa chvatné lekár.

„Dolu, vo fľaši.“

„Kde dolu?“

„V kuchyni.“

„Mám pre ňu ísť, doktor?“ spýtal sa Vil­le­fort.

„Nie, ostaňte tu, a hľaďte, aby chorý dopil pohár.“

„Ale tá limonáda…“

„Idem pre ňu sám.“

D’Avrigny jedným skokom ocitol sa pri dverách, vybehol na schody pre sluhov a div, že nezrútil pani Vil­le­for­tovú, ktorá šla tiež do kuchyne.

Skríkla.

D’Avrigny si to nevšimol. Nesený silou jedinej myš­lienky, zoskočil z troch alebo štyroch po­sled­ných schodov, vrútil sa do kuchyne a zbadal na tácni do troch štvrtín vy­práz­dnenú fľašu.

Vrhol sa na ňu ako orol na korisť.

Za­dych­čaný vystúpil zasa do me­dzi­pos­cho­dia a vstúpil do izby.

Pani de Vil­le­fort pomaly kráčala nazad po schodoch, vedúcich do jej izieb.

„Je to tá fľaša, ktorá bola tu?“ spýtal sa d’Avrigny.

„Áno, pán doktor.“

„Je to tá istá limonáda, ktorú ste pili?“

„Myslím.“

„Aká sa vám zdala jej chuť?“

„Trpká.“

Lekár nalial si niekoľko kvapiek limonády na dlaň, vy­stre­bal ju, vyplákol si ňou ústa, ako sa to robí pri ochut­ná­vaní vína, a vypľul ju do kozuba.

„Je to tá istá,“ riekol. „A vy ste sa jej tiež napili, pán Noirtier?“

„Áno,“ súhlasil starec.

„A tiež sa vám zdala trpká?“

„Áno.“

„Ach, pán doktor,“ zvolal Barrois, „už to zas ide na mňa! Vše­mo­húci Bože, zmiluj sa nado mnou!“

Lekár pri­sko­čil k chorému.

„Vracadlo, Vil­le­fort; pozrite, či ho už nesú!“

Vil­le­fort vybehol, volajúc:

„Vracadlo! Vracadlo! Doniesol ho niekto?“

Ne­od­po­ve­dal nikto. V dome panovala zvr­cho­vaná hrôza.

„Keby som mu mohol dodať do pľúc povetria,“ riekol d’Avrigny ob­ze­ra­júc sa, „azda by bolo možno predísť za­du­se­niu. Ale nič, nič, nič!“

„Ó, pane,“ volal Barrois, „či ma necháte tak umrieť bez pomoci? Ó, umieram, Bože môj, umieram!“

„Brko! Brko!“ žiadal lekár.

Zbadal jedno no stole.

Usiloval sa vtisnúť pero chorému do úst, ktorý v usta­vič­ných kŕčoch darmo sa namáhal vracať. Ale mal tak zomknuté čeľuste, že pomedzi ne pero nemohlo prejsť.

Barroisa schytil ešte prudší nervový záchvat, ako bol prvý. Skĺzol sa z divána na zem a zvíjal sa na par­ke­tách.

Doktor ho nechal napospas záchvatu, v ktorom mu nemohol uľaviť, a šiel k No­ir­tie­rovi.

„Ako je vám?“ spýtal sa ho v náh­li­vosti tichým hlasom. „Dobre?“

„Áno.“

„A od žalúdka ľahko alebo ťažko? Ľahko?“

„Áno.“

„Ako keď vezmete pilulku, ktorú vám dávam každú nedeľu?“

„Áno.“

„Limonádu vám chystal Barrois?“

„Áno.“

„Ponúkli ste ho ňou vy?“

„Nie.“

„Pán de Vil­le­fort?“

„Nie.“

„Pani?“

„Nie.“

„Teda Va­len­tína?“

„Áno.“

Bar­ro­isov vzdych a zívnutie, pri ktorom pukali kosti čeľustí, vzbudili po­zor­nosť d’Av­rig­nyho; nechal pána No­ir­tiera a ponáhľal sa k chorému.

„Barrois,“ riekol lekár, „môžete hovoriť?“

Barrois za­hun­dral niekoľko ne­zro­zu­mi­teľ­ných slov.

„Probujte, priateľ môj.“

Barrois otvoril skr­va­vené oči.

„Kto chystal limonádu?“

„Ja.“

„Doniesli ste ju svojmu pánovi hneď, ako ste ju pri­pra­vili?“

„Nie.“

„Teda ste ju niekde nechali?“

„V kuchyni; odvolali ma.“

„Kto ju sem doniesol?“

„Slečna Va­len­tína.“

D’Avrigny sa udrel do čela.

„Ó, Bože môj. Bože môj!“ zašeptal.

„Doktor! Doktor!“ volal Barrois, cítiac, že sa blíži tretí záchvat.

„Či nikto ne­do­ne­sie vracadlo?“ zvolal lekár.

„Už je pri­chys­tané,“ riekol Vil­le­fort, príduc nazad.

„Kto ho pri­chys­tal?“

„Lekárnik, ktorý prišiel so mnou.“

„Pite.“

„Nemôžem, doktor, už je neskoro. Hrdlo sa mi sťahuje, dusí ma! Ó, moje srdce! Ó, moja hlava!. .. To je peklo!… Budem sa tak dlho trápiť?“

„Nie, nie, milý priateľ,“ riekol lekár; „už skoro nebudete trpieť.“

„Ach, rozumiem!“ zvolal úbožiak. „Bože, zmiluj sa nado mnou!“

A vy­krík­nuc, klesol nazad, ako by ho bol zasiahol blesk.

D’Avrigny mu položil ruku na srdce a primkol mu k ústam zrkadlo.

„Tak?“ spýtal sa Vil­le­fort.

„Choďte povedať do kuchyne, aby mi doniesli fialkový sirup.“

Vil­le­fort vyšiel hneď.

„Ne­ľa­kajte sa, pán Noirtier,“ riekol d’Avrigny, „odnesiem chorého do susednej izby a pustím mu žilu. Také záchvaty po­sky­tujú naozaj hrozný obraz.“

A chytiac Barroisa okolo pása, za­vlie­kol ho do ved­ľaj­šej izby. Takmer hneď sa však vrátil k pánu No­ir­tie­rovi odniesť ostatok limonády.

Noirtier zavrel pravé oko.

„Va­len­tínu, pravda? Želáte si Va­len­tínu? Poviem, aby vám ju poslali.“

Vil­le­fort šiel nazad po schodoch; d’Avrigny sa s ním stretol na chodbe.

„Teda?“ spýtal sa Vil­le­fort.

„Poďte,“ riekol d’Avrigny.

A zaviedol ho do izby.

„Ešte vždy v mdlobách?“ spýtal sa krá­ľov­ský pro­ku­rá­tor.

„Je mŕtvy.“

Vil­le­fort ustúpil o tri kroky, zopäl nad hlavou ruky a s úprimným súcitom povedal, hľadiac na mŕtvolu:

„Mŕtvy tak rýchlo!“

„Áno, veľmi rýchlo, však?“ povedal d’Avrigny. „Ale to vás nesmie prek­va­piť: pán a pani de Saint–Méran umreli práve tak rýchlo. Ó, vo vašom dome sa umiera veľmi rýchlo, pán de Vil­le­fort.“

„Ako to?“ zvolal zdesený pro­ku­rá­tor vy­stra­še­ným hlasom. „Už sa zasa vraciate k tej hroznej myš­lienke?“

„Vždy, pane, vždy!“ riekol sláv­nostne d’Avrigny. „Lebo ma ne­za­ne­chala ani na chvíľu. A aby ste sa pre­sved­čili, pán de Vil­le­fort, že sa teraz nemýlim, vy­po­čujte ma pozorne.“

Vil­le­fort sa kon­vul­zívne zachvel.

„Je istý liek, ktorý zabíja, ne­za­ne­chá­va­júc temer stôp. Poznám ho dobre; skúmal som jeho pô­so­bi­vosť vo všetkých prí­pa­doch a všetky spre­vá­dza­júce ho príznaky. Poznal som ten jed práve pri chu­dá­kovi Bar­ro­isovi, ako som ho poznal pri pani de Saint-Méran. Ten jed istým spôsobom javí svoju prí­tom­nosť. Ky­se­li­nou sčer­ve­nený lak­mu­sový papier farbí nabelaso a fial­ko­vému sirupu dodáva zelenú farbu. Lak­mu­sový papier nemáme, ale fialkový sirup, ktorý som žiadal, nám už, hľa, nesú.“

Na chodbe ozaj bolo počuť kroky; lekár odchýlil dvere a z rúk komornej prevzal nádobu, na dne ktorej boli dve alebo tri lyžice sirupu, a zasa zavrel dvere.

„Hľaďte,“ riekol krá­ľov­skému pro­ku­rá­to­rovi, ktorého srdce búchalo tak prudko, že ho bolo možné počuť, „tu v tejto nádobe je fialkový sirup a v tejto fľaši je ostatok limonády, z ktorej pán Noirtier a Barrois časť vypili. Ak je limonáda čistá a nie ne­bez­pečná, sirup si podrží pôvodnú farbu; ak je limonáda otrávená, sirup ozelenie. Hľaďte!“

Doktor zľahka nalial niekoľko kvapiek limonády z fľaše do nádoby, a tekutina vo chvíli sa začala od dna mútiť. Táto mútňava mala spo­čiatku belasý odtienok, potom zo za­fí­ro­vého prešla v opálový a z opá­lo­vého v sma­rag­dový.

Dostanúc túto farbu, za­cho­vala si ju. Expe­ri­ment bol nad všetku po­chyb­nosť.

„Ne­šťastný Barrois bol otrávený planou au­gus­tu­rou a orechom sv. Ignáca,“ riekol d’Avrigny. „Teraz môžem za to ručiť pred ľuďmi i pred Bohom.“

Vil­le­fort ne­po­ve­dal nič, ale zdvihol ruky k nebu, vy­treš­til oči a ako bleskom za­sia­hnutý klesol do kresla.


III. Obvinenie

Pán d’Avrigny skoro prebral pro­ku­rá­tora, ktorý sa v tejto smú­toč­nej izbe podobal druhej mŕtvole.

„Ó, v mojom dome je smrť!“ zvolal Vil­le­fort.

„Povedzte: zločin,“ riekol lekár.

„Pán d’Avrigny,“ zvolal Vil­le­fort, „nemôžem vám vysloviť, čo sa vo mne deje v tejto chvíli: je to úžas, bolesť, šia­le­nosť!“

„Áno,“ riekol d’Avrigny s im­po­zan­tou po­koj­nos­ťou, „myslím, že je čas konať; myslím, že je čas postaviť hrádzu tomuto návalu úmr­tnosti. Ja sám sa necítim schopný zadržať u seba i naďalej také ta­jom­stvo bez úfnosti, že z neho pre spo­loč­nosť a pre obete nevzíde pomsta.“

Vil­le­fort sa po­ob­ze­ral chmúrnym pohľadom.

„V mojom dome!“ šeptal. „V mojom dome!“

„Nuž, sudca,“ riekol d’Avrigny, „vzmužte sa! Vy­svet­ľo­va­teľ zákona, pre­slávte sa úplnou se­ba­obe­ta­vos­ťou!“

„Doktor, naháňate mi hrôzu! Obe­to­va­nie!“

„Povedal som to slovo.’

„Máte teda niekoho v po­doz­rení?“

„Ne­po­doz­rie­vam nikoho; smrť, klopúc na vaše dvere, ide, nie, beží, nie slepo, ale obo­zretne, z izby do izby. Ja sledujem jej stopy, poznávam, kade šla; pri­vlast­ňu­jem si starú múdrosť: habkám. Lebo mám na očiach dve pásky: pria­teľ­stvo k vašej rodine a úctu k vám. Nuž!. ..“

„Ó, hovorte, hovorte, doktor, mám odvahu!“

„Pane, máte u seba, vo svojom dome, azda v lone svojej rodiny, jeden z tých straš­ných zjavov, ktoré sa rodia raz v storočí. Locusta a Agripina, žijúce v jednom čase, sú výnimkou, ktorá dokazuje silu božieho hnevu, vy­vra­ca­jú­ceho rímsku dŕžavu, po­škr­vr­nenú toľkými zločinmi. Brun­hilda a Fre­ne­gunda sú výsledky úmornej práce za­čia­toč­nej ci­vi­li­zá­cie, keď sa človek učil ovládať ducha, hoci s pomocou vyslanca temnosti. Nuž, všetky tie ženy bývali raz, lebo v tom čase boli mladé a krásne. Na ich čelách pre­kvi­tal kedysi alebo kvitol ešte ten istý kvet ne­vin­nosti, ktorý je teraz na čele vinníčky vo vašom dome.“

Vil­le­fort vykríkol, zopäl ruky a pozrel prosebne na doktora.

Ale doktor po­kra­čo­val bez mi­lo­sr­den­stva:

„Hľadaj, komu slúži zločin na osoh, hovorí práv­nická axióma…“

„Doktor,“ zvolal Vil­le­fort, „ach, doktor, koľko ráz bola ľudská spra­vod­li­vosť oklamaná týmito ne­bla­hými slovami! Neviem, ale tak sa mi zdá, že ten zločin…“

„Ach, pri­zná­vate teda konečne, že tu ide o zločin?“

„Áno, uznávam to. Čo mám robiť? Musím. Ale nechajte ma hovoriť ďalej. Zdá sa mi, hovorím, že ten zločin padá len na mňa, a nie na obete. Vo všetkých tých ne­oby­čaj­ných po­hro­mách tuším akúsi pohromu, ktorá má za­siah­nuť mňa.“

„Ó, človeče,“ šeptal d’Avrigny, „ty naj­se­bec­kejší živočích, naj­se­bec­kejší tvor, ktorý si vždy myslí, že sa zem točí, slnce svieti, smrť kosí len kvôli nemu; mravec, zlo­re­čiaci Bohu z vrcholca byľky trávy! A tí, ktorí stratili život, ne­stra­tili nič? Pán de Saint-Méran, pani de Saint-Méran, pán Noirtier…“

„Ako? Pán Noirtier?“

„Veru áno! Či myslíte, že ten úbohý sluha niekomu prekážal? Nie, nie! Ako Sha­kes­pe­a­rov Polonius umrel za iného. Limonády sa mal napiť Noirtier; Noirtier sa jej i napil podľa lo­gic­kého poriadku vecí: sluha sa jej napil len ne­šťast­nou náhodou. Barrois síce umrel, ale mal umrieť Noirtier.“

„Ako je to však možné, že môj otec ne­za­hy­nul?“

„Povedal som vám to už raz, večer v záhrade, po smrti pani de Saint-Méran: pretože jeho telo je proti tomu jedu imúnne; pre neho bez­výz­namná dávka iného by usmrtila. Lebo nik, ani sám vrah, nevie, že už celý rok liečim chromosť pána No­ir­tiera brucínom; naopak, veľmi dobre vie, a pre­sved­čil sa o tom skú­se­nos­ťou, že brucín je prudký jed.“

„Bože môj, Bože môj!“ šeptal Vil­le­fort, za­la­mu­júc rukami.

„Stopujte zločinca krok za krokom: vraždí pána de Saint-Méran. .

„Ó, doktor!“

„Od­pri­sa­hal by som na to; čo mi povedali o prí­zna­koch, zhoduje sa veľmi dobre s tým, čo som videl na vlastné oči.“

Vil­le­fort sa poddal a len ťažko zastonal.

„Vraždí pána de Saint-Méran,“ opakoval doktor, „vraždí pani de Saint-Méran: to znamená dvojité de­dič­stvo.“

Vil­le­fort si utrel pot, ktorý mu vystúpil na čelo.

„Po­čú­vajte dobre.“

„Žiaľ,“ riekol s námahou Vil­le­fort, „nepoviem ani len jediné slovo.“

„Pán Noirtier,“ po­kra­čo­val ne­úp­ros­ným hlasom pán d’Avrigny, „pán Noirtier urobil nedávno poslednú vôľu vo váš ne­pros­pech, v ne­pros­pech vašej rodiny, slovom, v prospech chudoby; pán Noirtier je ušetrený, ne­oča­káva sa od neho nič. Ale sotva zničil prvý tes­ta­ment a napísal druhý, už bol za­sia­hnutý, akiste zo strachu, aby ne­na­pí­sal tretí. Tes­ta­ment bol, tuším, napísaný pred­vče­rom; ako vidíte, čas nemrhali.“

„Ó, milosť, pán d’Avrigny!“

„Milosť? Nie, pane; lekár má na zemi posvätné poslanie, a aby ho splnil, vystúpil až k žriedlam života a zostúpil až v tajomné temnoty smrti. Keď bol spáchaný zločin a keď Boh, akiste zhroziac sa, odvracia oči od zločinca, je rad na lekárovi povedať: Tu je!“

„Milosť mojej dcére, pane!“ šeptal Vil­le­fort.

„Vidíte teda, vy ste ju po­me­no­vali, vy, jej otec!“

„Milosť Va­len­tíne! Počujte, to je nemožné! Je to práve tak, ako by som mal obviniť sám seba! Va­len­tína, dia­man­tové srdce, ľalia ne­vin­nosti!“

„Nijaká milosť, pán krá­ľov­ský pro­ku­rá­tor. Zločin je zjavný: slečna de Vil­le­fort sama habala lieky, ktoré boli po­sie­lané pánu de Saint-Méran, a pán de Saint-Méran umrel. Slečna de Vil­le­fort chystala nápoje pani de Saint-Méran, a pani de Saint-Méran umrela. Slečna de Vil­le­fort vzala od Barroisa, ktorého poslali von, fľašu limonády, ktorú starec pije obyčajne pred­po­lud­ním, a starec sa za­chrá­nil len zázrakom. Slečna de Vil­le­fort je vin­níč­kou, je tra­vič­kou! Pán krá­ľov­ský pro­ku­rá­tor, udávam vám slečnu de Vil­le­fort, robte svoju po­vin­nosť!“

„Doktor, ne­od­po­ru­jem, nebránim sa už, verím vám. Ale zmilujte sa, ušetrite môj život, moju česť!“

„Pán de Vil­le­fort,“ riekol znova lekár so vzru­šu­jú­cou silou, „v istých okol­nos­tiach pre­kra­ču­jem hranice všetkých hlúpych ľudských ohľadov. Keby vaša dcéra bola spáchala len jeden zločin a keby som videl, že myslí na druhý, povedal by som vám: Vy­strí­hajte ju, po­tres­cite ju a ostatok života nech plače a modlí sa v nejakom kláštore. Keby bola spáchala druhý zločin, povedal by som vám: Pán de Vil­le­fort, tu je jed, ktorý nemá známeho pro­ti­jedu, rychly ako myš­lienka, prudký ako blesk, smrtiaci ako úder hromu: dajte jej ten jed, poručte jej dušu Bohu a za­chráňte tak svoju česť a svoj život, lebo mu chystá úklady. A vidím ju, ako sa blíži k vášmu lôžku s po­kry­tec­kým úsmevom a sladkými slovami. Beda vám, pán de Vil­le­fort, ak sa ne­po­po­náh­ľate a ak ne­ud­riete prv! To by som vám povedal, keby bola zabila len dve osoby, ale ona videla tri agónie, ona hľadela na troch umie­ra­jú­cich, kľačala pri troch mŕt­vo­lách. Travička patrí do rúk kata, kata! Hovoríte o svojej cti: urobte, čo vám hovorím, a čaká na vás ne­smr­teľ­nosť!“

Vil­le­fort padol na kolená.

„Čujte,“ riekol, „nemám tej sily, ktorú máte vy, čiže ktorú by ste nemali, keby miesto Va­len­tíny prišiel rad na vašu dcéru Ma­de­lainu.“

Doktor zbledol.

„Doktor, každý človek, ktorý sa narodil zo ženy, je tu na to, aby trpel a umrel; doktor, budem trpieť a očakávať smrť.“

„Dajte pozor,“ riekol pán d’Avrigny, „bude pomalá – tá smrť. Uvidíte ju blížiť sa, až zasiahne vášho otca, vašu ženu, azda i vášho syna.“

Vil­le­fort, dusiac sa, zvieral do­kto­rovo rameno.

„Po­čú­vajte ma!“ zvolal. „Zľutujte sa, pomôžte mi... Nie, moja dcéra nie je vinná… Vlečte nás pred súd, poviem vám rovno: Nie, moja dcéra nie je vinná… v mojom dome niet zločinu… Nechcem počuť, že je v mojom dome zločin, lebo keď niekam vstúpi zločin, je to ako smrť, nevkročí sám. Počujte, čo vám na tom záleží, keď ma zabijú?… Ste môj priateľ? Ste človek? Máte srdce?… Nie, ste lekár!… Nuž, vravím vám: Nie, ja svoju dcéru ne­zav­le­čiem do rúk kata!… Ach, a šľahá ma myš­lienka, ktorá ma núti rozrývať si hruď nechtami ako v šia­len­stve!… Keby ste sa náhodou mýlili, doktor, keby to bol niekto iný, a nie moja dcéra! Keby som raz, smrteľne bledý, prišiel vám povedať: Ty vrah, zabil si mi dcéru!… Hľaďte, keby sa to stalo, som kresťan, pán d’Avrigny, ale predsa by som sa zabil.“

„Dobre,“ riekol doktor po chvíľ­ko­vej tichosti, „počkám.“

Vil­le­fort na neho pozrel, ako by ešte po­chy­bo­val o jeho slovách.

„Ale,“ po­kra­čo­val pán d’Avrigny pomaly sláv­nost­ným hlasom, „ak vo vašom dome niekto ochorie, ak to stihne vás samého, ne­vo­lajte ma, lebo už neprídem. Chcem sa s vami deliť s tým hrozným ta­jom­stvom, ale nechcem, aby sa u mňa za­hniez­dila hanba a výčitky, množiace sa a vzras­ta­júce v mojom svedomí, ako sa bude množiť a bude vzrastať vo vašom dome zločin a ne­šťas­tie.“

„Opúšťate ma teda, doktor?“

„Áno, lebo vás ďalej nemôžem na­sle­do­vať; ja sa za­sta­vu­jem len pri pop­ra­višti. Odhalí sa niečo iné, čo zakončí túto hroznú tragédiu. Zbohom!“

„Doktor, prosím vás pre Boha!“

„Všetky hrôzy, ktoré hyzdia moje myslenie, váš dom robia odporným a desným. Zbohom, pane!“

„Len slovo, len ešte slovo, doktor! Od­chá­dzate, nechajúc mi všetku hrôzu po­lo­že­nia, hrôzu, ktorú ste zväčšili svojím od­ha­le­ním. Čo povedia ľudia na tú náhlu, mo­men­tálnu smrť chudáka starého sluhu?“

„Pravda,“ riekol pán d’Avrigny; „od­pre­vaďte ma.“

Doktor vyšiel prvý, pán de Vil­le­fort šiel za ním, zne­po­ko­jené slu­žob­níc­tvo stálo v chodbách a na schodoch, kade mal ísť lekár.

„Pane,“ vravel nahlas d’Avrigny Vil­le­for­tovi, aby ho všetci počuli, „chudák Barrois sa od nie­koľ­kých rokov málo po­hy­bo­val; zvykol na ces­to­va­nie so svojím pánom krížom-krážom po Európe alebo na koni, alebo na koči, a jed­not­várna služba okolo leňošky ho zabila. Krv stala sa nehybnou. Bol tučný, mal krátky tučný krk, porazilo ho, a ja som sa o tom dozvedel pri­ne­skoro… Aby som ne­za­bu­dol,“ dodal ticho, „ne­za­bud­nite hodiť do ohňa nádobu so sirupom.“

A lekár, ne­dot­knúc sa Vil­le­for­to­vej ruky a ne­zme­niac ani na chvíľku svoje zmýš­ľa­nie, odišiel, od­pre­vá­dzaný slzami a na­rie­ka­ním slu­žob­níc­tva.

Ešte v ten istý večer všetci Vil­le­for­tovi sluhovia, zíduc sa predtým v kuchyni a dlho rokujúc medzi sebou, prišli prosiť pani de Vil­le­fort o pre­pus­te­nie. Nemohlo ich zadržať ani pre­ho­vá­ra­nie, ani zvýšenie mzdy, na všetko od­po­ve­dali:

„Chceme ísť preč, lebo v dome je smrť.“

Odišli teda i pri všetkých prosbách, pre­ja­vu­júc živú ľútosť, že opúšťajú takých dobrých pánov a na­dov­šetko takú dobrú, takú láskavú a takú miernu slečnu Va­len­tínu.

Vil­le­fort pozrel pri tých slovách na Va­len­tínu.

Plakala.

Zvláštna vec! V roz­cí­tení, ktoré mu zavinili tie slzy, pozrel i na pani de Vil­le­fort, a zdalo sa mu, že miznúci a tmavý úsmev preletel jej tenkými perami ako zlo­vestné meteory, ktoré vidíme mihnúť sa na búrlivej oblohe medzi dvoma mrakmi.


  
   IV. Chyža niekdajšieho pekára
  

  
   V ten istý deň večer, keď gróf de Morcerf odišiel od Danglarsa s hanbou a zlosťou, ktoré sa dajú pochopiť pre bankárovu chladnosť, vošiel Andrea Cavalcanti s ligotavými a nakaderenými vlasmi, vykrútenými fúzmi a v bielych rukaviciach, na ktorých sa odkresľovali nechty prstov, takmer stojac vo svojom faetone, do bankárovho dvora v ulici de la Chaussée-d’Antin.
  

  
   Po desaťminútovom rozhovore v salóne podarilo sa mu zaviesť Danglarsa do výklenku obloka a tam po obratnom úvode vyložil mu strasti svojho života po odchode svojho vznešeného otca. Od jeho odchodu, vravel, našiel v bankárovej rodine, v ktorej ho prijali ako syna, všetky záruky šťastia, ktoré si má muž vážiť väčšmi ako ľúbostné vrtochy, a v láske tiež mal šťastie nájsť ju v krásnych očiach slečny Danglarsovej.
  

  
   Danglars ho počúval s veľmi hlbokou pozornosťou; na toto osvedčenie čakal už dva alebo tri dni, a keď k nemu napokon došlo, jeho oko práve tak zajasalo od radosti, ako sa zamračil pri reči Morcerfovej.
  

  
   No jednako nechcel prijať návrh mladého človeka len tak bez akejkoľvek poznámky.
  

  
   „Pán Andrea,“ riekol mu, „či nie ste pre ženbu trochu primladý?“
  

  
   „Nie, pane,“ odvetil Cavalcanti, „aspoň nemyslím. V Taliansku muži vznešeného rodu ženia sa takmer napospol mladí; je to logický zvyk. Život prekypuje premenami, preto sa treba chytiť šťastia hneď, keď sa k nám priblíži.“
  

  
   „A teraz, pane,“ riekol Danglars, „ak pripustíme, že váš návrh, ktorý je pre mňa poctou, prijmú moja žena a dcéra, s kým sa dohovoríme o rodinných veciach? Myslím, je to dôležitá vec, pri ktorej len otcovia vedia, čo treba robiť, aby zabezpečili šťastie svojich dietok.“
  

  
   „Pane, môj otec je múdry, rozšafný a rozumný, Predvídal možnosť okolnosti, že by som zatúžil osadiť sa v Paríži. Odchodiac z Paríža, nechal mi tu všetky dokumenty, dokazujúce moju totožnosť, a okrem toho list, v ktorom mi zabezpečuje, ak by som si vyvolil devu po jeho vôli, odo dňa sobáša stopäťdesiattisíc libier dôchodku. Je to, nakoľko o tom môžem súdiť, štvrtina otcových dôchodkov.“
  

  
   „Mal som vždy v úmysle,“ riekol Danglars, „dať svojej dcére päťstotisíc frankov vena; napokon je mojou jedinou dedičkou.“
  

  
   „Teda,“ povedal Andrea, „naša vec je v najlepšom poriadku, ak predpokladáme, že moju prosbu neodvrhnú pani barónka Danglarsová a slečna Eugénia. Mali by sme teda dôchodku stosedemdesiatpäťtisíc libier. Povedzme, že nakloním markíza, aby mi miesto renty vyplatil istinu; viem, že to nepôjde ľahko, ale je to konečne možné: s dvoma či tromi miliónmi hospodárili by ste nám vy, a dva či tri milióny v obratných rukách môžu vždy vynášať desať percent.“
  

  
   „Ja prijímam len na štyri,“ povedal bankár, „i na tri a pol. Ale od svojho zaťa prijal by som na päť a zisk by sme si rozdelili.“
  

  
   „Znamenite, tesť!“ zvolal Cavalcanti, dajúc sa uniesť trochu vulgárnou povahou, ktorá i pri jeho úsilí zavše predsa len sa prebíjala cez aristokratický náter, ktorým sa ju snažil zakryť.
  

  
   Ale hneď sa opravil:
  

  
   „Ó, odpusťte, pane! Vidíte, len číra úfnosť ma už pozbavuje rozumu, čo potom skutočnosť?“
  

  
   Danglars, ktorý ani nezbadal, že tento spočiatku nezištný rozhovor mení sa zrazu na obchodné vyjednávanie, riekol:
  

  
   „Ale istú čiastku vášho majetku vám predsa váš otec nemôže odoprieť?“
  

  
   „Akú?“
  

  
   „Čiastku po matke.“
  

  
   „Áno, iste, materinskú čiastku po Olive Corsinari.“
  

  
   „A na koľko možno hodnotiť túto časť vášho majetku?“
  

  
   „Na môj‘ pravdu, pane, môžem vás ubezpečiť,“ odvetil Andrea, „že som o tomto predmete nikdy nerozmýšľal. Ale odhadujem ju najmenej na dva milióny.“
  

  
   Danglars pocítil radostné zalknutie, aké cíti alebo lakomec, ktorý nájde stratený podklad, alebo topiaci sa, ktorý miesto hĺbky, čo ho mala pohltiť, nájde pod nohami pevnú zem.
  

  
   „Nuž, pane,“ riekol Andrea, klaňajúc sa bankárovi s nežnou úctivosťou, „smiem dúfať?“
  

  
   „Úfajte sa, pán Andrea,“ odvetil Danglars, „a buďte ubezpečený, že ak sa z vašej strany nepostavia do cesty nijaké prekážky, je to dohovorené. Ale prečo neprišiel,“ dodal Danglars uvažujúc, „pán gróf de Monte Cristo, váš protektor v tomto parížskom svete, predniesť nám s vami túto prosbu?“
  

  
   Andrea sa trochu zapýril.
  

  
   „Idem od grófa, pane,“ odvetil; „je to rozhodne milý, ale nepochopiteľne originálny človek. Schválil vrúcne môj krok, ba povedal mi, že je presvedčený, že môj otec nebude ani chvíľu váhať vyplatiť mi istinu miesto renty; sľúbil mi, že mi svojím vplyvom pomôže dosiahnuť to u neho. Osvedčil sa však, že nikdy nevezme na seba osobnú zodpovednosť žiadať o niečiu ruku. Ale musím priznať na jeho chválu, že ráčil poznamenať, že ak kedy, tak práve v mojom prípade ľutoval svoj odpor, lebo myslí, že zamýšľané manželstvo bude šťastné a primerané. Inak, ak i nechce nič urobiť oficiálne, je ochotný, vraj, odpovedať vám, kedykoľvek by ste sa s ním chceli zhovárať.“
  

  
   „Ach, veľmi dobre!“
  

  
   „A teraz,“ riekol Andrea s najrozkošnejším úsmevom, „prestávam hovoriť s tesťom a obraciam sa na bankára.“
  

  
   „Tak, čo sa vám páči?“ spýtal sa Danglars tiež so smiechom.
  

  
   „Pozajtre mi majú u vás vyplatiť okolo štyritisíc frankov, ale gróf uznal, že budúci mesiac sa trochu zvýšia moje výdavky, na pokrytie ktorých by mi môj skromný mládenecký dôchodok nestačil, a preto tu je poukážka na dvadsaťtisíc frankov, ktoré mi, nepoviem dal, ale ponúkol. Ako vidíte, podpísal ju vlastnoručne. Prijmete ju?“
  

  
   „Doneste mi ich za milión, a prijmem všetky,“ riekol Danglars, vsúvajúc poukážku do vrecka. „Označte mi zajtra hodinu a môj pokladničný sluha zájde k vám i s potvrdením na dvadsaťštyritisíc frankov.“
  

  
   „Hoci ráno o desiatej, ak vám to zodpovedá; čím prv, tým lepšie; zajtra chcem totiž ísť von.“
  

  
   „Dobre, o desiatej, ešte vždy v hoteli des Princes?“
  

  
   „Áno.“
  

  
   S exaktnosťou, ktorá bankárovi slúžila na česť, na druhý deň mal mladý človek dvadsaťštyritisíc frankov v ruke, a naozaj odišiel, nechajúc doma dvesto frankov pre Caderoussa.
  

  
   Hlavným cieľom Andreovho odchodu bolo vyhnúť sa nebezpečnému priateľovi; večer sa tiež vrátil podľa možnosti najneskoršie.
  

  
   Sotva však vstúpil na dlažbu dvora, zastal pred ním vrátnik hotela z čiapkou v ruke.
  

  
   „Pane,“ riekol, „ten muž prišiel.“
  

  
   „Aký muž?“ spýtal sa ľahostajne Andrea, ako by bol zabudol na toho, na koho sa pridobre pamätal.
  

  
   „Muž, ktorému Vaša Excelencia vypláca malú rentu.“
  

  
   „Ach, áno,“ riekol Andrea, „otcov niekdajší sluha.
  

  
   Nuž, dali ste mu tých dvesto frankov, ktoré som tu pre neho nechal?“
  

  
   „Áno, Vaša Excelencia.“
  

  
   Andrea dal sa titulovať Excelenciou.
  

  
   „On ich však nechcel prijať,“ doložil vrátnik.
  

  
   Andrea zbledol, vo tme však jeho bledosť nezbadal nikto.
  

  
   „Ako to? Nechcel ich prijať?“ zvolal zľahka pohnutým hlasom.
  

  
   „Nie, chcel sa zhovárať s Vašou Excelenciou. Povedal som mu, že ste ráčili odísť; trval na svojom. Konečne sa však dal presvedčiť a dal mi tento list, ktorý doniesol už zapečatený.“
  

  
   „Ukážte,“ riekol Andrea.
  

  
   A čítal pri lampe svojho faetona:
  

  
   „Vieš, kde bývam; čakám ťa zajtra o deviatej hodine ráno.“
  

  
   Andrea si prezrel pečať, chtiac zistiť, či nebola porušená a či nemohli zvedavé oči nazrieť do listu; list však bol tak zložený a toľko ráz krížom-krážom preložený, že na prečítanie bolo treba zlomiť pečať, a pečať bola cele nedotknutá.
  

  
   „Dobre,“ riekol. „Chudák! Má naozaj znamenité srdce!“
  

  
   A vrátnik sa musel uspokojiť s týmito slovami, nevediac, koho má viac obdivovať: mladého pána a či starého sluhu.
  

  
   „Vypriahnite rýchlo a príďte ku mne,“ rozkázal svojmu groomovi Andrea.
  

  
   Dvoma skokmi bol Andrea vo svojej izbe, spálil Caderoussov list a popol odstránil.
  

  
   Sotva bol s tým hotový, sluha vstúpil.
  

  
   „Máme cele jednakú postavu, Peter,“ riekol mu Andrea.
  

  
   „Mám tú česť, Excelencia,“ odvetil sluha.
  

  
   „Máš novú livrej, ktorú ti doniesli včera.“
  

  
   „Áno, pane.“
  

  
   „Poznal som sa s malou grizetkou, ktorej nechcem prezradiť svoje meno a postavenie. Požičaj mi svoju livrej a dones mi svoje dokumenty, aby som, ak by bolo treba, mohol prenocovať v hostinci.“
  

  
   Peter poslúchol.
  

  
   O päť minút vyšiel Andrea z hotela celkom preoblečený, nepoznaný, najal si kabriolet a dal sa zaviezť do Picpusu, do hostinca k ‚Červenému koňovi.
  

  
   Na druhý deň vyšiel z hostinca k ‚Červenému koňovi práve tak, ako vyšiel z hotela des Princes, teda nezbadane, šiel ulicou do predmestia Saint-Antoine, potom po bulvári až k ulici Ménilmontant a zastal pred dverami tretieho domu naľavo; nenájduc domovníka, ktorého by sa bol mohol spýtať, obzrel sa.
  

  
   „Čo hľadáte, driečny šuhaj?“ spýtala sa predavačka z domu oproti.
  

  
   „Pána Paillentina, keď ste už taká láskavá, mamička,“ odvetil Andrea.
  

  
   „Niekdajšieho pekára?“ spýtala sa predavačka.
  

  
   „Áno, práve toho.“
  

  
   „Na treťom poschodí naľavo, vo dvore.“
  

  
   Andrea šiel označenou cestou a našiel na treťom poschodí zajačiu labku, zatiahol za ňu s pocitom zlej nálady, ktorý sa prejavil v prudkom zakolísaní zvonca.
  

  
   O chvíľku v mriežkach dverí zjavila sa Caderoussova tvár.
  

  
   „Ach, si akurátny,“ riekol.
  

  
   A odtisol závory.
  

  
   „Hrom do toho!“ zvolal Andrea vstupujúc.
  

  
   A odhodil livrejovú čiapku, ktorá padla vedľa stolice na zem a kotúľala sa po izbe.
  

  
   „Nuž no, nuž no,“ riekol Caderousse, „nehnevaj sa, maličký! Vidíš, myslel som na teba; hľaď len, aké dobré raňajky budeme mať; všetko veci, ktoré ty máš rád.“
  

  
   Andrea, vdychujúc, pocítil naozaj kuchynský zápach, ktorého drsná vôňa nebola bez istého pôvabu pre hladný žalúdok; bola to zmiešanina čerstvej masti a cesnaku, ktorá hlása provensalskú kuchyňu nižšieho stupňa; okrem toho bola to vôňa pečenej ryby a nadovšetko vynikal ostrý zápach muškátového orecha a hrebíčkov. To všetko zaváňalo z dvoch hlbokých prikrytých misiek, stojacich na dvoch ohňoch, a z jednej rajnice, syčiacej v trúbe železných kachieľ.
  

  
   Okrem toho zbadal Andrea v susednej izbe dosť čistý stôl, na ktorom bolo prestreté pre dvoch, dve fľašky vína, z ktorých jedna bola zapečatená zeleným, druhá žltým voskom, poriadnu dávku likéru vo fľaši a na kapustnom liste rozličné ovocie, umelecky umiestnené na majolikovom tanieri.
  

  
   „Čo povieš na to, maličký?“ riekol Caderousse. „Tu to rozvoniava, čo? Veď vieš, že som tam býval dobrým kuchárom. Pamätáš sa, ako si po mojej
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
   
   
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

 




    Vážení čtenáři, právě jste dočetli ukázku z knihy Gróf Monte Cristo III..

    Pokud se Vám ukázka líbila, na našem webu si můžete zakoupit celou knihu.

